6.pielikums
atklāta konkursa “Sabiedriskā transporta pieturvietu un gājēju ceļu savienojuma izbūve (24 gab.)”
(iepirkuma id. Nr. AMD 2026/58) nolikumam
dalībai atklātā konkursā

“Sabiedriskā transporta pieturvietu un gājēju ceļu savienojuma izbūve (24 gab.)”
(id. Nr. AMD 2026/58)
Līgums Nr._____ (projekts)

Rīgā                                                                                                               202__.gada   ___. _______
Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, tā _________ personā, kurš rīkojas, pamatojoties uz ______________, no vienas puses, un 
_____________________, turpmāk – Būvuzņēmējs, tā _______ personā, kurš rīkojas saskaņā ar ______________, no otras puses, 
abi kopā, turpmāk – Puses, ņemot vērā, ka saskaņā ar atklāta konkursa “Sabiedriskā transporta pieturvietu un gājēju ceļu savienojuma izbūve (24 gab.)”, identifikācijas Nr. AMD 2026/58, rezultātiem, Būvuzņēmējs ir ieguvis tiesības noslēgt šo līgumu un, ņemot vērā, ka pirms piedāvājuma iesniegšanas atklātā konkursā “Sabiedriskā transporta pieturvietu un gājēju ceļu savienojuma izbūve (24 gab.)”, identifikācijas Nr. AMD 2026/58, Būvuzņēmējs ir iepazinies ar Pasūtītāja rīcībā esošajiem dokumentiem un informāciju, kas varētu attiekties uz darbu veikšanu, un Būvuzņēmējs, pamatojoties uz šo informāciju, ir iesniedzis piedāvājumu, Puses noslēdz šo līgumu ar tālāk minētajiem noteikumiem, turpmāk – Līgums:
1. Definīcijas

Līgumā lietotajiem terminiem ir normatīvajos aktos piešķirtā nozīme, ja šajā sadaļā nav noteikts savādāk.

1.1. Apakšuzņēmēji – Būvuzņēmēja nolīgtas personas vai savukārt to nolīgtas personas, kuras veic būvdarbus vai sniedz pakalpojumus iepirkuma līguma izpildei;

1.2. Nominētais apakšuzņēmējs – apakšuzņēmējs, kurš norādīts Līgumā kā nominētais apakšuzņēmējs, vai kuru Pasūtītāja un/vai inženierkomunikāciju īpašnieks saskaņā ar Līgumu ir norīkojis Būvuzņēmējam nolīgt kā Apakšuzņēmēju;

1.3. Būvuzņēmējs – Komercreģistrā un Būvkomersantu reģistrā reģistrēta komercsabiedrība, kura, piedaloties Konkursā, ir ieguvusi tiesības veikt Līgumā minētos būvdarbus;

1.4. Būvuzraugs – Pasūtītāja nolīgta persona, kura veic normatīvajos aktos un Līgumā noteiktās būvuzrauga funkcijas darbu veikšanas laikā;
1.5. Darbi – Sabiedriskā transporta pieturvietu un gājēju ceļu savienojuma izbūve (24 gab.) atbilstoši Līgumam, Darbu daudzumu un izmaksu sarakstam un normatīvajiem aktiem;
1.6. Defekts – ikviens Darbu kvalitātes trūkums, kas radies Darbu laikā vai garantijas termiņa laikā un saskaņā ar normatīvajiem aktiem būvniecības jomā vai Līguma noteikumiem ir Būvuzņēmēja atbildība;
1.7. Konkurss – atklātais konkurss “Sabiedriskā transporta pieturvietu un gājēju ceļu savienojuma izbūve (24 gab.)”, identifikācijas Nr. AMD 2026/58;
1.8. Līgums – starp Pasūtītāju un Būvuzņēmēju noslēgtais Līgums par Sabiedriskā transporta pieturvietu un gājēju ceļu savienojuma izbūve (24 gab.), kā arī visi tā pielikumi, grozījumi un papildinājumi;
1.9. Objekts – Sabiedriskā transporta pieturvietu un gājēju ceļu savienojuma izbūve (24 gab.);
1.10. Pasūtītājs – Rīgas valstspilsētas pašvaldības Ārtelpas un mobilitātes departaments;
1.11. Piedāvājums – Būvuzņēmēja Konkursā iesniegtā dokumentācija;
1.12. Satiksmes organizācijas shēma – normatīvajos aktos noteiktajā kārtībā Būvuzņēmēja izstrādāts un saskaņots dokuments (darba vietas aprīkojuma shēma saskaņā ar Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kas paredz Darbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos Satiksmes organizācijas tehniskos līdzekļus;
1.13. Satiksmes organizācijas tehniskie līdzekļi – ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ielu apzīmējumi un citi tehniskie līdzekļi.
2. Līguma dokumenti


Līgums sastāv no šādiem dokumentiem, kas viens otru papildina un ir Līguma neatņemama sastāvdaļa:

Pielikums Nr.1 Līgumsodu un cenu pazeminājumu piemērošana;
Pielikums Nr.2 Akts par darbu pabeigšanu objektā;

Pielikums Nr.3 Civiltiesiskās apdrošināšanas polise (kopija);
Pielikums Nr.4 Izpilddokumentācijas saturs;

Pielikums Nr.5 Akts par faktiski izpildīto darbu apjomu un izmaksām;
Pielikums Nr.6 Akts par faktiski izpildīto darbu izmaksām;

Pielikums Nr.7 Akts par objekta gatavību nodošanai ekspluatācijā;
Pielikums Nr.8 Specifikācijas;

Pielikums Nr.9 Darbu daudzumu un izmaksu saraksts;
Pielikums Nr.10 Līgums ar SIA “Rīgas ūdens” par komunikāciju lūku izsniegšanu/saņemšanu;
Pielikums Nr.11 Darbu daudzumu izmaiņu akts;
Pielikums Nr.12 Būvniecības ieceres dokumentācija.

Citi dokumenti, kas tiek pievienoti Līgumam tā izpildes laikā.   

3. Līguma priekšmets

3.1. Noslēdzot Līgumu, Būvuzņēmējs apņemas veikt Sabiedriskā transporta pieturvietu un gājēju ceļu savienojuma izbūve (24 gab.).

3.2. Pasūtītājs apņemas pieņemt un apmaksāt no Būvuzņēmēja veiktos Darbus, kas veikti atbilstoši Līgumam, Darbu daudzumu un izmaksu sarakstam, Tehniskajai specifikācijai, būvniecības noteikumiem, darba aizsardzības, satiksmes drošības un vides aizsardzības prasībām.

3.3. Līguma izpildi Būvuzņēmējs uzsāk nākamajā darba dienā pēc rakstiska paziņojuma saņemšanas no Pasūtītāja par finansējuma Darbu izpildei pieejamību.

4. Līguma summa un norēķinu kārtība

4.1. Līguma summa ir EUR______ (______) un pievienotās vērtības nodoklis, turpmāk – PVN, EUR_______ ( _______), Līguma kopējā summa EUR________( _______). 
4.2. Samaksa par Darbiem tiek veikta šādā kārtībā:

4.2.1. avanss netiek paredzēts;
4.2.2. pamatojoties uz Būvuzņēmēja un Pasūtītāja abpusēji parakstītu aktu par kalendārajā mēnesī faktiski izpildīto darbu apjomu un izmaksām, Būvuzņēmējs 1 (vienu) reizi mēnesī Pasūtītājam izraksta rēķinu 20 (divdesmit) darba dienu laikā atbilstoši faktiski izpildīto darbu izmaksām par būvdarbu izpildi ar nosacījumu, ka no aktā abpusēji apstiprinātās ikmēneša darbu maksājuma summas tiek ieturēta summa 5% (pieci procenti) apmērā;
4.2.3. atlikušo maksājumu atbilstoši faktiski izpildīto darbu apjomam Pasūtītājs apmaksā pēc būvdarbu pabeigšanas akta parakstīšanas par Objekta nodošanas ekspluatācijā ar nosacījumu, ka uz 5% (piecu procentu) maksājumiem no izpildīto darbu maksājuma summas būvuzņēmējs uz līgumā paredzēto darbu garantijas termiņu, kas ir ne mazāks kā ____ (_____) gadi objektam un ne mazāks kā ____ (_____) gadi uzklātajam ceļa horizontālajam apzīmējumam, pēc būvdarbu pabeigšanas akta par Objekta nodošanu ekspluatācijā parakstīšanas izsniedz bankas garantiju vai apdrošināšanas sabiedrības polisi garantijas laikā radušos defektu novēršanai.
4.3. Noformējot elektronisko rēķinu, Būvuzņēmējs tajā norāda šādu informāciju:

Pakalpojuma saņēmējs: Rīgas valstspilsētas pašvaldība

Adrese: Rātslaukums 1, Rīga, LV-1050

NMR kods: 90011524360

PVN reģ.Nr.: LV90011524360

Valsts kase
Bankas kods: TRELLV22
Konts: _____________________
RD iestāde: Rīgas valstspilsētas pašvaldības Ārtelpas un mobilitātes departaments

RD iestādes adrese: Ģertrūdes iela 36, Rīga, LV-1011

RD iestādes kods: 213

Maksājumi tiek veikti pēc tam, kad Būvuzņēmējs iesniedzis rēķinu Līguma 4.4.punktā noteiktajā kārtībā un citus Līgumā noteiktos nepieciešamos dokumentus vai arī iestājies kāds cits Līgumā minētais nosacījums. Norēķiniem tiek izmantota “reversā” PVN maksāšanas kārtība. Līdz ar to Būvuzņēmējs, izrakstot rēķinus, tajos PVN nenorāda, bet Pasūtītājs PVN maksājumus veic patstāvīgi.
4.4. Rēķina formāts un iesniegšanas kārtība:
4.4.1. Būvuzņēmējs sagatavo grāmatvedības attaisnojuma dokumentus elektroniskā formātā, turpmāk – elektronisks rēķins, atbilstoši Rīgas valstspilsētas pašvaldības portālā www.eriga.lv, turpmāk – portāls, sadaļā “Rēķinu iesniegšana” norādītajai informācijai par elektroniskā rēķina formātu.
4.4.2. Elektroniskos rēķinus apmaksai Būvuzņēmējs iesniedz Pasūtītājam, izvēloties vienu no sekojošiem rēķina piegādes kanāliem:

4.4.2.1. izveido programmatūru datu apmaiņai starp Būvuzņēmēja norēķinu sistēmu un pašvaldības vienoto informācijas sistēmu (WEB API);
4.4.2.2. augšupielādē rēķinu failus portālā www.eriga.lv, atbilstoši portālā www.eriga.lv sadaļā „Rēķinu iesniegšana” norādītajai informācijai par failu augšupielādi XML formātā;
4.4.2.3. izmanto manuālu rēķina informācijas ievades Web formu portālā www.eriga.lv sadaļā „Rēķinu iesniegšana” .

4.4.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
4.4.4. Elektroniskā rēķina apmaksas termiņš ikmēneša norēķiniem – 10 (desmit) darba dienas; par visiem izpildītajiem darbiem (gala norēķins) ir 30 (trīsdesmit) dienu laikā no dienas, kad Būvuzņēmējs iesniedzis Pasūtītājam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
4.4.5. Elektroniskā rēķina apmaksas termiņu skaita no dienas, kad Būvuzņēmējs, atbilstoši portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Būvuzņēmējs ir iesniedzis pareizi, atbilstoši Līguma nosacījumiem aizpildītu elektronisko rēķinu un Pasūtītājs to ir pieņēmis apmaksai.
4.4.6. Būvuzņēmējam ir pienākums portālā www.eriga.lv sekot līdzi iesniegtā elektroniskā rēķina apstrādes statusam. 
4.4.7. Ja Būvuzņēmējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Būvuzņēmējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Būvuzņēmējs ir iesniedzis atkārtoto elektronisko rēķinu.
4.5. Līguma cenas izmaiņas:
4.5.1. Cenu svārstību regulēšana Līguma izpildes gaitā nav paredzēta;
4.5.2. Visas papildus Darbu izmaksas, kas radušās Būvuzņēmēja aprēķinu kļūdu dēļ, nekvalitatīvi veiktu Darbu dēļ, kā arī trešo personu radītu bojājumu rezultātā, sedz Būvuzņēmējs;
4.5.3. Būvuzņēmējs Līguma izpildes laikā ir tiesīgs veikt Darbu apjomu izmaiņas, ievērojot Līguma 12.nodaļā noteiktos nosacījumus un kārtību. Gadījumos, kad Būvuzņēmējs ir veicis Darbu apjomu izmaiņas, neparedzētus vai papildus darbus, neievērojot Līgumā noteikto kārtību, izpildītie Darbi netiek apmaksāti.
4.6. Pasūtītājam ir tiesības veikt ieturējumus no Būvuzņēmējam veicamajiem maksājumiem šādos gadījumos:
4.6.1. ja tiek konstatēta rēķinā ietvertā maksājuma summas neatbilstība faktiski paveiktajiem Darbiem, kas konstatēta Līgumā noteiktajā kārtībā pieņemot Darbus, vai arī Būvuzņēmējs nevar iesniegt attiecīgas izmaksas pamatojošus dokumentus;
4.6.2. ja Pasūtītājs konstatē, ka Būvuzņēmējs iekļāvis rēķinā izmaksas, kas tam radušās Pasūtītāja norādīto trūkumu novēršanas rezultātā;
4.6.3. ja Pasūtītājs saskaņā ar Līgumu ir pamatoti aprēķinājis Būvuzņēmējam līgumsodus;
4.6.4. ja Būvuzņēmējs nav atlīdzinājis Pasūtītājam zaudējumus, kas radušies Būvuzņēmēja vai tā piesaistīto personu, t. sk., Apakšuzņēmēju rīcības (bezdarbības) rezultātā;
4.6.5. ja Pasūtītājs ir Būvuzņēmēja vietā veicis norēķinu ar attiecīgo inženierkomunkāciju īpašnieku par nominētā apakšuzņēmēja attiecīgajiem Darbiem.
4.7. Par veicamo maksājumu samazināšanu un tā iemesliem Pasūtītājs iesniedz Būvuzņēmējam rakstveida paziņojumu, norādot  maksājumu samazināšanas pamatojumu.
4.8. Pasūtītājs samakā Būvuzņēmējam Līguma 4.2.3.punktā noteikto garantijas laika ieturējumu pēc garantijas laika beigām un garantijas laikā pieteikto garantijas darbu pilnīgas izpildes 30 (trīsdesmit) dienu laikā pēc Būvuzņēmēja rēķina saņemšanas.

4.9. Būvuzņēmējam ir pienākums ne vēlāk kā 60 (sešdesmit) dienu laikā pēc veikto būvdarbu pabeigšanas un apakšuzņēmēja (ja tāds ir) rēķina saņemšanas norēķināties ar attiecīgo apakšuzņēmēju.

4.10. Būvuzņēmējam ir pienākums norēķināties un samaksāt nominētajam Apakšuzņēmējam tādu summu, kādu ir apstiprinājis Pasūtītājs un/vai attiecīgais inženierkomunikāciju īpašnieks.

5. Darbi

5.1. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un Tehnisko specifikāciju, kā arī spēkā esošo normatīvo aktu prasībām ne ilgāk kā _______ (___) dienu laikā, skaitot no Darbu uzsākšanas dienas.
5.2. 3 (trīs) darba dienu laikā pēc Līguma 3.3.punktā norādītā paziņojuma un dokumentu, kas saistīti ar būvuzraudzības un autoruzraudzības veikšanu, saņemšanas Būvuzņēmējam jāiesniedz saskaņošanai Būvuzraugam un autoruzraugam Darbu veikšanas projekts, turpmāk – DVP, informējot par to Pasūtītāju, nosūtot paziņojumu uz Līguma 8.5.punktā norādītā Pasūtītāja pārstāvja e-pasta adresi. Ja Būvuzraugs vai autoruzraugs pieprasa veikt precizējumumus DVP, tos jāveic 1 (vienas) darba dienas laikā. 
5.3. 3 (trīs) darba dienu laikā pēc Līguma 3.3.punktā norādītā paziņojuma un dokumentu, kas saistīti ar būvuzraudzības un autoruzraudzības veikšanu objektā, saņemšanas no Pasūtītāja Būvuzņēmējam jāiesniedz Rīgas valstspilsētas pašvaldības Pilsētas attīstības departamentā nepieciešamie dokumenti atzīmes izdarīšanai būvatļaujā par būvdarbu uzsākšanas nosacījumu izpildi. Darbus uzsāk nākamajā darba dienā pēc atzīmes izdarīšanas būvatļaujā par būvdarbu uzsākšanas nosacījumu izpildi. Būvuzņēmējam patstāvīgi jāsaņem Līgumā paredzēto Darbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē Darbu uzsākšanas termiņu.
Ar Līgumu Būvuzņēmējs ir pilnvarots iesniegt Rīgas valstspilsētas pašvaldības Pilsētas attīstības departamentā nepieciešamos dokumentus un veikt visas nepieciešamās darbības atzīmes izdarīšanai būvatļaujā par būvdarbu uzsākšanas nosacījumu izpildi, kā arī pieprasīt un saņemt no citām institūcijām saskaņojumus Līgumā paredzēto Darbu veikšanai un atzinumus par Darbu izpildi.

Dienā, kad būvatļaujā izdarīta Rīgas valstspilsētas pašvaldības Pilsētas attīstības departamenta atzīme par būvdarbu uzsākšanas nosacījumu izpildi, Būvuzņēmējs informē par to Pasūtītāju, nosūtot paziņojumu uz Līguma 8.5.punktā norādītā Pasūtītāja pārstāvja e-pasta adresi.

5.4. Nākamajā darba dienā pēc tam, kad būvatļaujā tiek veikta atzīme par būvdarbu uzsākšanas nosacījumu izpildi, Pasūtītājs nodod Būvuzņēmējam būves vietu, par ko Puses paraksta būves vietas nodošanas – pieņemšanas aktu, pamatojoties uz normatīvajiem aktiem. Būvuzņēmējs par būves vietu ir atbildīgs līdz Rīgas domes Pilsētas attīstības departamenta atzīmes izdarīšanas būvatļaujā par būvdarbu pabeigšanu. Būvuzņēmējs nav tiesīgs uzsākt Darbus, ja Puses nav parakstījušas būves vietas nodošanas – pieņemšanas aktu. Būves vietas nodošanas – pieņemšanas akta neparakstīšana neietekmē Darbu uzsākšanas termiņu, izņemot gadījumu, kad būves vietas nodošanas – pieņemšanas akta neparakstīšanā ir vainojams Pasūtītājs.
6. Būvuzņēmēja vispārīgie pienākumi, veicot Darbus
6.1. Būvuzņēmējs ir atbildīgs par drošības pasākumu nodrošināšanu Darbu teritorijā Darbu veikšanas laikā, kā arī par Darbu veikšanas teritorijā un tai pakļautajās teritorijās atrodošos personu drošību atbilstoši Darba aizsardzības likumam un ar to saistītājiem normatīvajiem aktiem. 
6.2. Gadījumā, ja Darbus nav iespējams veikt sakarā ar Darbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), Būvuzņēmējs veic Objekta uzturēšanu par saviem līdzekļiem.
6.3. Ar Līgumu Būvuzņēmējs ir pilnvarots norīkot darba aizsardzības koordinatoru un veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” noteiktās projekta vadītāja funkcijas, tajā skaitā, veicot visus šo noteikumu 9., 11., 12., un 13.punktā minētos pasūtītāja pienākumus. 
6.4. Būvuzņēmējam ir pienākums noslēgt līgumus par būvgružu nodošanu uzņēmumiem, kuriem ir tiesības apsaimniekot būvgružus, un Būvuzņēmējs ir pilnībā atbildīgs par attiecīgo normatīvo aktu prasību izpildi šajā jomā.
6.6. Organizējot Darbus, Būvuzņēmējam jānodrošina un jāatbild par vides aizsardzības prasību, tajā skaitā, Rīgas domes saistošajos noteikumos paredzēto apstādījumu uzturēšanas un aizsardzības prasību izpildi, kā arī, lai nodrošinātu transportlīdzekļu un gājēju drošu kustību, jānodrošina ielu, kuras atrodas objekta robežās, ikdienas uzturēšana saskaņā ar Rīgas domes iekšējiem noteikumiem, Rīgas domes 2024.gada 15.maija saistošajiem noteikumiem Nr.RD-24-270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi” un Pasūtītāja norādījumiem no Darbu uzsākšanas brīža objekta nodošanai ekspluatācijā. Lai nodrošinātu satiskmes drošību, Būvuzņēmējam jānodrošina un jāatbild par normatīvajos aktos noteikto objekta uzturēšanas (tīrīšana, bedrīšu remonts u.c.) prasību ievērošanu visā Darbu izpildes laikā līdz objekta nodošanai ekspluatācijā. 
6.7. Būvuzņēmējs nodrošina visu izmantojamo materiālu un iekārtu nepieciešamo atbilstību normatīvo aktu prasībām. Darbu izpildē Būvuzņēmējam jāizmanto materiāli, kas ir saskaņoti ar Pasūtītāju. Ja nepieciešams izmantot materiālus, kas nav saskaņoti ar Pasūtītāju, Būvuzņēmējs ir tiesīgs, saskaņojot ar Pasūtītāju un saņemot tā akceptu, izmantot šos materiālus. Asfaltbetona darba formulu izmaiņas iesniedzamas ne vēlāk kā 14 (četrpadsmit) dienas pirms asfaltbetona maisījuma iestrādāšanas.

6.8. Būvuzņēmējam visi segtie Darbi jānoformē ar aktu, ko paraksta Būvuzraugs un citas normatīvajos aktos norādītās personas, pārbaudot izpildīto Darbu kvalitāti, Darbu daudzumus un pielietotos materiālus (to atbilstību apliecinoši dokumenti). Segto Darbu aktiem jāpievieno izpildshēmas, kurā norādīti parametri, pēc kuriem var noteikt Darbu apjomus un Darbu atrašanās vietas (zonas). Veikt nākošos Darbus atļauts tikai pēc segto Darbu aktu parakstīšanas.

6.9. Būvuzņēmējam visi pārējie Darbi, kas nav segtie Darbi, jānoformē ar aktu, ko paraksta Būvuzraugs, pārbaudot izpildīto Darbu kvalitāti, Darbu daudzumus un pielietotos materiālus (to atbilstību apliecinoši dokumenti). Aktiem jāpievieno izpildshēmas, kurā norādīti parametri, pēc kuriem var noteikt Darbu apjomus un Darbu atrašanās vietas (zonas).

6.10. Būvuzņēmējam ir pienākums izpildīt inženierkomunikāciju īpašnieku izvirzītās prasības attiecībā uz inženierkomunikāciju pārbūves/izbūves darbu izpildi, kā arī pēc inženierkomunikāciju īpašnieku pieprasījuma slēgt līgumus ar inženierkomunikāciju īpašniekiem par jautājumiem, kas saistīti ar inženierkomunikāciju pārbūves/izbūves darbu izpildi (inženierkomunikāciju un ar izbūvi saistīto dokumentu nodošanu inženierkomunikāciju īpašniekam u.c. jautājumiem). Līgums jānoslēdz pirms inženierkomunikāciju pārbūves/izbūves darbu izpildes uzsākšanas un, organizējot Darbu izpildi, jāvadās no šo līgumu nosacījumiem.

6.11. Būvuzņēmējam pirms SIA “Rīgas Ūdens” kanalizācijas lūku, aku lūku, aizbīdņu kapju un hidrantu kapju nomaiņas vai izbūves (nepieciešamības gadījumā) darbu uzsākšanas jānoslēdz līgums ar SIA “Rīgas ūdens” (pielikums Nr.10). Būvuzņēmējam ir pienākums pirms SIA “Rīgas Ūdens” lūku pārsedzes pieņemšanas pārliecināties par to kvalitāti un atbilstību projektam. Par izpildīto Darbu, tajā skaitā, par pielietoto materiālu (tajā skaitā, par šajā punktā minētiem materiāliem), kvalitāti Darbu izpildes un to garantijas laikā atbildīgs ir Būvuzņēmējs.

6.12. Būvuzņēmējam ir pienākums iesniegt sabiedrībai ar ierobežotu atbildību “RĪGAS LUKSOFORS” specifikāciju 12.5.punktā norādīto informāciju par katru uzstādīto ceļa zīmi.
6.13. Būvuzņēmējam ir pienākums piedalīties Pasūtītāja Līguma ietvaros organizētajās sanāksmēs, kuras tiek rīkotas valsts valodā. Nepieciešamības gadījumā Būvuzņēmējam pašam jānodrošina sanāksmes gaitas tulkojumu latviešu valodā.
6.14. Ne vēlāk kā uzsākot Līguma izpildi Būvuzņēmējs iesniedz Pasūtītājam Darbu veikšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī Apakšuzņēmēju apakšuzņēmējus. Līguma izpildes laikā Būvuzņēmējs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts Darbu veikšanā. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Būvuzņēmējs iesniedz Pasūtītājam rakstveidā, nosūtot to uz Pasūtītāja juridisko adresi vai uz Līguma 8.5.punktā norādītā Pasūtītāja pārstāvja e-pasta adresi nekavējoties no attiecīgu izmaiņu iestāšanās.
6.15. Būvuzņēmējam ir pienākums līgumos ar Apakšuzņēmējiem iekļaut noteikumus izpildīto Darbu pieņemšanai, kas atbilst Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” 5., 6., 9., 10. un 14.punktā iekļautajam regulējumam, izņemot prasību veikt būves ekspertīzi.

6.16. Darbu laikā Objektos var ievest un uzglabāt tikai sertificētus būvmateriālus un konstrukcijas tādā daudzumā, kāds saskaņā ar Līgumu ir nepieciešams Darbu izpildei konkrētajā Objektā. Būvuzņēmējs pēc Pasūtītāja vai Būvuzrauga pieprasījuma nekavējoties uzrāda visu Objektā esošo materiālu un iekārtu sertifikātus, kā arī to pavaddokumentus. Būvmateriālus un konstrukcijas Objektos atļauts uzglabāt tikai, ja tas paredzēts būvdarbu veikšanas dokumentācijā un tikai tajā norādītajās vietās, nodrošinot, lai tiem nepiekļūst nepiederošas personas.

7. Piekļuves nodrošināšana

7.1. Sākot no Darbu sākuma datuma, Pasūtītājam savas kompetences ietvaros ir pienākums nodrošināt Būvuzņēmējam netraucētu piekļuvi Darbu veikšanai nepieciešamajām teritorijām. 

7.2. Piekļuve Darbu veikšanas teritorijai tiek nodrošināta vienīgi ar mērķi, lai Būvuzņēmējs varētu veikt Līgumā minētos Darbus, un Būvuzņēmējam ir tiesības izmantot Darbu veikšanas teritoriju tikai un vienīgi Darbu veikšanai atbilstoši Līguma noteikumiem iepriekš ar Pasūtītāju saskaņotos laikos, ja vien Līgums nenosaka citādi.

7.3. Līgumā noteiktajā kārtībā nodrošinātā piekļuve Darbu veikšanas teritorijai nepiešķir tiesības izmantot šo teritoriju būvmateriālu, būvgružu, u.c., glabāšanai vai tamlīdzīgiem mērķiem.

7.4. Pamatojoties uz Līgumu, Būvuzņēmējam netiek piešķirtas tiesības ierobežot tādu personu tiesības piekļūt Objekta teritorijai, kuras šīs tiesības ieguvušas normatīvajos aktos, ar Pasūtītāju noslēgtajos līgumos noteiktajā kārtībā, vai arī uz Rīgas domes vai citu kompetento iestāžu izsniegtas cita veida atļaujas pamata.

7.5. Ja Būvuzņēmējam Darbu realizācijas nolūkā ir nepieciešams piekļūt citām teritorijām, kas atrodas ārpus Darbu veikšanas teritorijas robežām, šāda piekļuve ir saskaņojama ar attiecīgo teritoriju īpašniekiem.  
7.6. Būvuzņēmējam ir pienākums visā Darbu izpildes laikā nodrošināt piekļuvi objektam piegulošajiem īpašumiem, tajā skaitā, nodrošinot piekļuvi cilvēkiem ar īpašām vajadzībām. 
8. Darbu veikšanas uzraudzība

8.1. Darbu veikšanas uzraudzībai Pasūtītājs norīko pārstāvi un nolīgst Būvuzraugu.

8.2. Būvuzņēmējam jāļauj Pasūtītāja pārstāvjiem un Būvuzraugam bez iepriekšējas saskaņošanas apmeklēt Darbu veikšanas teritoriju un visas citas vietas, kur notiek vai notiks Darbi, kas saistīti ar Līguma izpildi. Būvuzņēmējam ir jāizpilda visi Pasūtītāja un tā pārstāvju norādījumi, kas atbilst spēkā esošajiem normatīvajiem aktiem.

8.3. Pasūtītāja un Būvuzrauga veiktās pārbaudes neatbrīvo Būvuzņēmēju no atbildības par veikto Darbu kvalitāti.

8.4. Pasūtītājs nodrošina, ka tā pārstāvji, atrodoties Objektā, ievēro Būvuzņēmēja noteiktos drošības pasākumus.
8.5. Pasūtītāju Līguma izpildes ietvaros pārstāv, tajā skaitā, paraksta būves vietas pieņemšanas aktu, aktus par izpildīto Darbu apjomu un izmaksām, Darbu daudzumu un izmaiņu aktus, aktus par faktu konstatāciju (nepieciešamības gadījumā), būvmateriālu saskaņošanas dokumentus (nepieciešamības gadījumā), aktu par darbu pabeigšanu objektā, kā arī kontrolē Līguma izpildi un termiņus - Rīgas valstspilsētas pašvaldības Ārtelpas un mobilitātes departamenta Satiksmes infrastruktūras pārvaldes Būvdarbu vadības nodaļas ________, tālr.__________, e-pasts: ___________. Saziņai ar Pasūtītāju Būvuzņēmējs izmanto vienlaicīgi arī Pasūtītāja e-pasta adresi: amd@riga.lv.
Būvuzņēmēju Līguma izpildes ietvaros pārstāv __________, tālr. _________,e-pasts: ______________.
9. Satiksmes ierobežošana un slēgšana 

9.1. Satiksmes ierobežošana Darbu veikšanas laikā notiek Būvuzņēmēja sagatavotajā un normatīvajos aktos noteiktajā kārtībā saskaņotajā Satiksmes organizācijas shēmā noteiktajos laikos un kārtībā. Satiksmes organizēšanas tehniskos līdzekļus par saviem līdzekļiem izvieto Būvuzņēmējs. Būvuzņēmējs pēc Līguma noslēgšanas un Līguma izpildes uzsākšanas dienas nodrošina pagaidu drošības barjeru uzstādīšanu un uzturēšanu Objektā, ja šādu barjeru uzstādīšana ir paredzēta atbilstoši normatīvo aktu prasībām saskaņotajā satiksmes organizācijas shēmā un būvprojektā.
9.2. Būvuzņēmējs atbild par trešo personu dzīvībai, veselībai un īpašumam nodarīto kaitējumu, ja tas nav izpildījis Līguma 9.1.punktā paredzētos pienākumus.

9.3. Pēc saskaņošanas ar Pasūtītāju Būvuzņēmējam ir pienākums informēt sabiedrību, paziņojot masu informācijas līdzekļos, par plānotajiem satiksmes ierobežojumiem Darbu veikšanas teritorijā vismaz 3 (trīs) darba dienas pirms Darbu uzsākšanas (ja paredzēta satiksmes slēgšana – 7 (septiņas) darba dienas pirms attiecīgo Darbu uzsākšanas). 
10. Darbu nodošana un pieņemšana 

10.1. Nododot un pieņemot Darbus, Pasūtītājs un Būvuzņēmējs vadās pēc spēkā esošajiem normatīvajiem aktiem un Līguma.

10.2. Būvuzņēmējs sastāda un 1 (vienu) reizi mēnesī līdz kārtējā mēneša 10. (desmitajam) datumam un iesniedz Pasūtītājam aktu par iepriekšējā mēnesī izpildītajiem Darbiem, kurā ir norādīti faktiski paveikto Darbu apjomi un izmaksas. 

10.3. Pasūtītājs 20 (divdesmit) darba dienu laikā pēc akta par iepriekšējā mēnesī izpildītajiem Darbiem saņemšanas veic iesniegtā akta Darbu apjomu un izmaksu pārbaudi, izskata Darbu kvalitātes rādītājus un iesniedz Būvuzņēmējam parakstītu aktu vai arī motivētu pretenziju pieņemt Darbus. Saņemot motivētu pretenziju, Būvuzņēmējam jānovērš atklātie trūkumi. Pēc atklāto trūkumu novēršanas Būvuzņēmējam atkārtoti  jāorganizē Darbu nodošana iepriekš minētajā kārtībā.

10.4. Ja Pasūtītājs neparaksta aktu par iepriekšējā mēnesī izpildītajiem Darbiem Līguma 10.3.punktā norādītajā termiņā, kā arī neiesniedz Būvuzņēmējam Līguma 10.5.punktā norādīto pretenziju vai ar atbildīgo Būvuzraugu saskaņotu defekta aktu, uzskatāms, ka Pasūtītājs izpildītos Darbus ir pieņēmis Līguma 10.3.punktā norādītā termiņa pēdējā dienā.

10.5. Ja Pasūtītājs nepieņem Darbus, tas iesniedz Būvuzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt aktu par iepriekšējā mēnesī izpildītajiem Darbiem, ja nepilnības nav saistītas ar darbu kvalitāti vai ar atbildīgo Būvuzraugu saskaņotu defekta aktu. Ja Būvuzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Būvuzņēmējs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.

10.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto darbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto darbu kvalitāti. Šajā gadījumā ekspertīzes uzdevums ir novērtēt faktiski izpildīto Darbu apjomu, atbilstību būvniecības ieceres dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
10.7. Ja būves ekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un akta par iepriekšējā mēnesī izpildītajiem Darbiem parakstīšana nav nepieciešama.

10.8. Ja Būvuzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā norādītās nepilnības vai veikto Darbu neatbilstību normatīvo aktu un Pasūtītāja prasībām, Būvuzņēmējs un Pasūtītājs vienojas par saprātīgu termiņu konstatēto defektu novēršanai, nepieciešamo Darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Būvuzraugs.

10.9. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša aktā par iepriekšējā mēnesī izpildītajiem Darbiem.
10.10. Akta par iepriekšējā mēnesī izpildītajiem Darbiem parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Būvuzņēmējam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
10.11. Būvuzņēmējs nodod Pasūtītājam visus izpildītos Darbus šādā kārtībā:

10.11.1. sagatavo un iesniedz aktu par darbu pabeigšanu objektā;
10.11.2. paziņo Pasūtītājam par būves gatavību ekspluatācijai, pēc tam, kad Būvniecības informācijas sistēmā ir apstiprinājis apliecinājumu par būves gatavību ekspluatācijai.

10.12. Pēc Darbu pabeigšanu Būvuzņēmējs pasūta sertificētam mērniekam objekta kopējo izpildmērījumu. Pēc tam, kad ir veikta objekta uzmērīšana, Būvuzņēmējs sastāda un iesniedz Pasūtītājam aktu par objekta gatavību nodošanai ekspluatācijā, kurā ir norādīti visi faktiski paveiktie Darbi un to izmaksas. Darbu izpildmērījumi jāiesniedz Rīgas valstspilsētas pašvaldības Pilsētas attīstības departamentā tā noteiktajā kārtībā.

10.13. Pēc akta par darbu pabeigšanu objektā parakstīšanas Būvuzņēmējs nodod Pasūtītājam izpilddokumentāciju saskaņā ar izpilddokumentācijas saturu. Par izpilddokumentācijas nodošanas faktu Būvuzņēmējs sastāda aktu, kurā jānorāda izpilddokumentācijas nodošanas datums, saturs, lappušu skaits un to paraksta Būvuzņēmēja un Pasūtītāja pārstāvji.

10.14. Normatīvajiem aktiem un Līgumam atbilstošas izpilddokumentācijas iesniegšanas beigu termiņš tiek noteikts 90 (deviņdesmit) dienas no Darbu pabeigšanas brīža objektā. Pasūtītājs 20 (divdesmit) darba dienu laikā pēc izpilddokumentācijas saņemšanas veic Darbu apjomu pārbaudi, izskata Darbu kvalitātes rādītājus. Ja tiek konstatētas neatbilstības, Būvuzņēmējam jānovērš atklātie trūkumi 3 (trīs) darba dienu laikā. 
10.15. Būvuzņēmējs iesniedz Rīgas valstspilsētas pašvaldības Pilsētas attīstības departamentā, kā arī citās institūcijās visu nepieciešamo atzīmes izdarīšanai būvatļaujā par būvdarbu pabeigšanu. 
10.16. Akta par darbu pabeigšanu objektā parakstīšana, kā arī Rīgas valstspilsētas pašvaldības Pilsētas attīstības departamenta atzīme būvatļaujā par būvdarbu pabeigšanu, neatbrīvo Būvuzņēmēju no atbildības par saistībām, kas ietvertas Līgumā un normatīvajos aktos, tajā skaitā, atbildību par Darbu un materiālu kvalitāti.
10.17. Būvuzņēmējs pēc būves pieņemšanas ekspluatācijā iesniedz Pasūtītājam būvobjekta nodošanas un pieņemšanas aktu, kas noformēts atbilstoši Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” pielikumam:
10.17.1. aktā norāda akta par būves pieņemšanu ekspluatācijā datumu un numuru, atzīmes par būvdarbu pabeigšanu datumu;
10.17.2. aktam pievieno būvdarbu izpilddokumentāciju, tai skaitā, iebūvēto būviztrādājumu atbilstību apliecinošo dokumentāciju, segto darbu aktus. Nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta Būvniecības informācijas sistēmā attiecīgās būvniecības lietā.
10.18. Pasūtītājs Būvuzņēmēja iesniegto objekta nodošanas un pieņemšanas aktu paraksta 10 (desmit) darba dienu laikā no tā saņemšanas dienas.
11. Darbu kontrole

11.1. Informācijas dokumentēšana un uzglabāšana:

11.1.1. Darbu veikšanas laikā Būvuzņēmējs veic tā izpildīto Darbu uzskaiti un sagatavo Līgumā un normatīvajos aktos paredzētos, kā arī Pasūtītāja pārstāvju pieprasītās atskaites un ziņojumus;

11.1.2. Visi ar Darbu veikšanu saistītie dokumenti ir uzglabājami gan izdrukātā, gan elektroniskā formā visu Līguma darbības laiku;

11.1.3. Visā Darbu veikšanas laikā Būvuzņēmējam ir pienākums pēc Pasūtītāja vai tā pilnvaroto pārstāvju pieprasījuma tā norādītajos termiņos sniegt informāciju, sagatavot atskaites par Darbu izpildes gaitu, iesniegt ar Darbu veikšanu saistīto dokumentu kopijas.

11.2. Informācijas sniegšana un piekļuves informācijai nodrošināšana:

11.2.1. Būvuzņēmējam ir pienākums paziņot Pasūtītajam par izmaiņām tā dalībnieku vai, personālsabiedrības gadījumā, tās biedru sastāvā, kā arī par izmaiņām tā amatpersonu sastāvā un pilnvarojuma apjomā;

11.2.2. Būvuzņēmējam bez iepriekšējas saskaņošanas ir pienākums nodrošināt Pasūtītājam vai tā pilnvarotām neatkarīgām trešajām personām pieeju visai ar Darbu veikšanu saistītajai dokumentācijai, tai skaitā, arī finanšu dokumentācijai, audita veikšanas nolūkā, tiktāl, ciktāl tas nav uzņēmuma komercnoslēpums. Pēdējā gadījumā Pasūtītājam jānodrošina, ka šādas pārbaudes tiek veiktas darba laikā un tādā veidā, lai netraucētu Būvuzņēmēja normālu darba gaitu.

11.3. Kontaktēšanās, dokumentu saskaņošana un izskatīšana:

11.3.1. Jebkura kontaktēšanās par Darbiem, to izpildes termiņiem vai kvalitāti un citiem jautājumiem Pušu starpā notiek rakstveidā, tajā skaitā pa e-pastu;

11.3.2. Gadījumos, kad Būvuzņēmējam Līgumā uzlikts paziņošanas pienākums, kā arī, kad Līgums paredz kādu dokumentu saskaņošanu, Būvuzņēmējs paziņojumus iesniedz un dokumentus izskatīšanai nodod Līgumā minētajiem Pasūtītāja pārstāvjiem, kuru pienākums, savukārt, ir organizēt saņemto dokumentu un informācijas nodošanu atbildīgajām Pasūtītāja amatpersonām;

11.3.3. Pasūtītājs izskata Būvuzņēmēja iesniegtos dokumentus ne ilgāk kā 1 (viena) mēneša laikā, ja vien Puses nevienojas savādāk. Pēc dokumentu izskatīšanas Pasūtītājs sniedz rakstveida atbildi Būvuzņēmējam. Ja dokumentos ir nepieciešams izdarīt labojumus vai, ja no Būvuzņēmēja nepieciešams saņemt paskaidrojumus, Pasūtītājs par to paziņo Būvuzņēmējam, norādot iesniedzamo informāciju, kā arī termiņu atbildes sagatavošanai;

11.3.4. Būvuzņēmējam ir pienākums atbildēt uz Pasūtītāja informācijas pieprasījumiem vai citiem iesniegumiem tā norādītajos termiņos;

11.3.5. Būvuzņēmējam ir pienākums atbildēt arī uz trešo personu iesniegumiem, kas saistīti ar Darbu veikšanu, atbildi sagatavojot ne ilgāk kā 5 (piecu) darba dienu laikā no iesnieguma saņemšanas un pirms atbildes nosūtīšanas saskaņojot atbildes projektu ar Pasūtītāju.

11.4. Kvalitātes kontroles sistēma: 

11.4.1. Kvalitātes kontroli objektā veic Būvuzņēmējs saskaņā ar spēkā esošajiem standartiem, būvniecības noteikumiem un Pasūtītāja noteiktajām prasībām (t.i., šo Līgumu, tā pielikumiem un Pasūtītāja rakstveida rīkojumiem). Būvuzņēmējam ir jāveic izpildīto Darbu apjomu, tehnoloģijas un kvalitātes kontroles procesu un citu ar darbu saistīto procesu dokumentēšana;

11.4.2. Veicot Darbus, Būvuzņēmējam jāpielieto tehnoloģijas, kas garantē attiecīgajos būvnormatīvos un tehniskajā specifikācijā noteiktās kvalitātes prasības, kā arī jānodrošina kvalitātes kontroli objektā, atbilstoši kvalitātes nodrošināšanas plāna un standartu prasībām;

11.4.3. Būvuzņēmējam ir pienākums nodrošināt Pasūtītājam un tā pārstāvjiem iespēju pārbaudīt jebkuru Darbu veikšanas procesu, kvalitāti un rezultātus. Veikto Darbu kvalitāti novērtē pēc Līgumā noteiktajām prasībām, standartiem un būvnormatīviem.

12. Darbu apjomu un veidu grozīšana

12.1. Pasūtītājs, atbilstoši Publisko iepirkumu likuma 61.panta piektajai daļai, atkarībā no Darbu nepieciešamības, pieejamā finansējuma apjoma vai citiem objektīviem apstākļiem, var izmainīt plānoto Darbu apjomu, samazinot vai palielinot Darbu daudzumu un izmaksu sarakstā iekļauto Darbu apjomus, ar nosacījumu, ka minēto izmaiņu apjoms nesasniedz 15% (piecpadsmit procentus) no Līguma summas. Par Darbu daudzumu izmaiņām Pasūtītājs savlaicīgi informē Būvuzņēmēju un Būvuzņēmējam šis paziņojums ir saistošs. 
12.2. Atbilstoši Publisko iepirkumu likuma 61.panta trešās daļas 1.punktam, gadījumos, kad tas nepieciešams, lai nodrošinātu Objekta atbilstību būvniecības ieceres dokumentācijas mērķim, Pasūtītājs drīkst papildināt Darbu daudzumu un izmaksu sarakstu ar sākotnēji neparedzētiem darbu veidiem – darbiem, kas saistīti ar Sabiedriskā transporta pieturvietu un gājēju ceļu savienojuma izbūve (24 gab.) (tai skaitā, darbiem, kuru rašanās iemesls ir dabā, būvniecības procesā konstatētās situācijas, piemēram, būvniecības ieceres dokumentācijā neparedzētu slēptu konstrukciju konstatēšana būvniecības objektā; nepieciešamība remontēt (nomainīt) Objektā atrodošās inženierkomunikācijas, mainot sākotnējo risinājumu vai tehnisku iemeslu dēļ paplašinot būvniecības ieceres dokumentācijas robežas), ievērojot sekojošus nosacījumus:

12.2.1. par būvdarbu veikšanas laikā konstatētajām problēmām tiek sastādīts konstatācijas akts, kuru paraksta Pasūtītāja un Būvuzņēmēja pārstāvji, kā arī objekta Būvuzraugs un autoruzraugs;
12.2.2. autoruzraugs izstrādā konstatētās problēmas tehnisko risinājumu, kurā ir norādīti nepieciešamo Darbu veidi un apjomi, un iesniedz Pasūtītajam izvērtēšanai; 
12.2.3. Darbu veida vienības cenu nosaka Pasūtītājs, vadoties no līdzīga rakstura darbu cenām Līgumā, Būvuzņēmēja iesniegtās un Pasūtītāja saskaņotās cenas kalkulācijas, vai, ja līdzīga rakstura darbu cenas Līgumā nav, vadoties no Būvuzņēmēja iesniegtās un Pasūtītāja saskaņotās cenas kalkulācijas un līdzīga rakstura darbu cenām citos Pasūtītāja līgumos vai veicot tirgus izpēti; 
12.2.4. Pasūtītāja Tehniskā komisija izskata autoruzrauga iesniegto problēmas risinājumu, apstiprina papildus veicamo darbu veidus, apjomus un katra darba veida vienības cenu;
12.2.5. par papildus veicamajiem darbiem un to izmaksām starp Pasūtītāju un Būvuzņēmēju tiek noslēgta papildus vienošanās pie Līguma, kurai tiek pievienots Darbu daudzumu un izmaksu saraksts ar tajā norādītiem papildus veicamiem darbu veidiem, apjomiem un izmaksām;
12.2.6. šajā punktā paredzēto papildus darbu izmaksas nevar pārsniegt 50% (piecdesmit procentus) no sākotnēji Līguma 4.1.punktā paredzētās Līguma summas.
12.3. Ja tiek konstatēts, ka no sākotnējā Darbu daudzumu saraksta apjoms palielinās vairāk kā par 5% (pieciem procentiem) no Līguma 4.1.punktā sākotnēji paredzētās Līguma summas vai vairāk kā par 30% (trīsdesmit procentiem) no Darbu daudzumu saraksta pozīcijas apjoma ar nosacījumu, ka tā nepārsniedz 5% (piecus procentus) no Līguma 4.1.punktā sākotnējās Līguma summas, Puses ievēro šādus nosacījumus: 
12.3.1. Būvuzņēmējs sastāda konstatācijas aktu un Darbu daudzumu izmaiņu aktu. Tos izvērtē un paraksta objekta Būvuzraugs un autoruzraugs;
12.3.2. Pasūtītājs Tehniskajā komisijas sēdē pieņem lēmumu par Darbu daudzumu izmaiņu akta akceptēšanu;
12.3.3. Ja Tehniskās komisijas sēdē Pasūtītājs akceptē Darbu daudzumu izmaiņu aktu, Puses slēdz rakstveida papildus vienošanos. 
12.4. Būvuzņēmējs Līguma izpildes laikā, lai nodrošinātu pienācīgu Darbu izpildi, Darbu atbilstību būvniecības ieceres dokumentācijas mērķim, būvniecības ieceres dokumentācijas izmaiņu izpildi, un, ņemot vērā Darbu raksturu un īpatnības, kad ar absolūtu precizitāti iepriekš nav iespējams noteikt konkrēta darba apjomu, vai konstatējot būvniecības ieceres dokumentācijas un Darbu daudzumu saraksta nepilnības, kā arī ievērojot apstākli, ka netiek pārsniegtas Līguma 12.3.punktā noteiktās procentuālās robežas, ir tiesīgs nekavējoties veikt Darbu apjoma izmaiņas, ievērojot šādu kārtību:

12.4.1. Par Darbu apjomu izmaiņām (gadījumos, kad Darbu apjomu izmaiņas nav iespējams noteikt pirms Darbu veikšanas vai Darbu tehnoloģijas neievērošanas dēļ, nav lietderīgi apturēt uzsāktos Darbus, vai, ja Darbu apjomu izmaiņas iespējams konstatēt pēc faktiski izpildītā darba uzmērījuma) objektā tiek sastādīts Darbu daudzumu izmaiņu akts (pielikums Nr.11), kuru saskaņo (paraksta) Būvuzņēmējs, Būvuzraugs un autoruzraugs. Darbu daudzumu izmaiņu aktā jānorāda mainīto Darbu apjoms, izmaksas un pamatojums.
12.4.2. Darbu apjomu izmaiņas tiek apmaksātas tikai pēc tam, kad Pasūtītājs Darbu apjomu izmaiņas ir akceptējis Pasūtītāja Tehniskās komisijas sēdē.

12.5. Ja tiek konstatēts, ka no sākotnējā Darbu daudzumu saraksta ir mainījušies nominētā Apakšuzņēmēja sākotnēji paredzētie, noteiktie Darbu apjomi un/vai nominētajam Apakšuzņēmējam maksājamā summa no Līguma 4.1.punktā iekļautās sākotnēji paredzētās Līguma summas, Puses ievēro šādus nosacījumus:

12.5.1. attiecīgās izmaiņas Līguma noteiktajā kārtība ir saskaņojis Pasūtītājs un/vai attiecīgās izmaiņas ir noteicis/saskaņojis attiecīgais inženierkomunikāciju īpašnieks;

12.5.2. par Darbu izmaiņām un to izmaksām starp Pasūtītāju un Būvuzņēmēju vai starp attiecīgo inženierkomunikāciju īpašnieku un Būvuzņēmēju tiek noslēgta attiecīga papildus vienošanās.

12.6. Ja Būvuzņēmējs vēlas izmantot ekvivalentus būvizstrādājumus/preces to vietā, kas ir norādīti Līgumā vai Projektēšanas dokumentācijā, Būvuzņēmējam ir jāiesniedz šādi alternatīvie būvizstrādājumi/preces iepriekšējam Pasūtītāja apstiprinājumam. Būvuzņēmējam ir jānodrošina pierādījumi produktu savstarpējai aizstājamībai. Būvuzņēmējam arī jāsedz visi izdevumi, kas radušies sakarā ar savstarpējās aizvietojamības izpēti, tai skaitā cenas pieaugumu. Līgumā vai Projektēšanas dokumentācijā norādīto būvizstrādājumu aizstāšana ar ekvivalentiem produktiem ir pieļaujama situācijā, ja materiālu aizstāšana tiek veikta ar mērķi uzlabot Būvdarbu/Darbu kvalitāti un Objekta ekspluatāciju (ja piedāvātā materiāla/būvizstrādājuma tehniskie parametri ir augstāki par Līgumā vai Projektēšanas dokumentācijā noteikto vai ekspluatācijā ekonomiski izdevīgāks), kā arī gadījumā, ja Līgumā vai Projektēšanas dokumentācijā norādītie būvizstrādājumi/preces vairāk netiek ražoti (šajā gadījumā jāiesniedz ražotāja apliecinājums par to, ka būvizstrādājumi/preces vairāk netiek ražoti). Šajā gadījumā bez Pasūtītāja piekrišanas nevar tikt palielināta Līguma summa. Pasūtītājam ir tiesības, bet nav pienākums apstiprināt alternatīvu būvizstrādājumu/preces pielietojumu (izņemot gadījumus, kad būvizstrādājumi/prece vairs netiek ražoti).

12.7. Līguma izpildes laikā Pasūtītājs var izslēgt Objekta būvprojekta pirmo vai otro kārtu, gadījumā, ja Pasūtītājam ir zudusi vajadzība vai iepriekš neparedzētu apstākļu dēļ nav pieejams vai apturēts finansējums Objekta būvprojekta realizēšanai, par to 5 (piecas) darba dienas iepriekš rakstiski paziņojot Būvuzņēmējam. Būvuzņēmējam šāds paziņojums ir saistošs.

13. Kavējumi un termiņu pagarinājumi

13.1. Ja Pasūtītājs konstatē, ka Būvuzņēmējs neiekļaujas Līgumā noteiktajos vai savstarpēji saskaņotajos Darbu veikšanas termiņos, tas nekavējoties pieprasa Būvuzņēmējam paskaidrojumus. Būvuzņēmējam pēc šāda iesnieguma saņemšanas Pasūtītāja norādītajā termiņā jāsniedz Pasūtītājam rakstveida paskaidrojumu, kurā tas norāda kavējuma iemeslus, kā arī kavējuma ietekmi uz plānoto Darbu nodošanas datumu, norādot pasākumus, kuri būtu veicami, lai novērstu kavējuma iemeslus vai arī nepieciešamību pagarināt izpildes termiņus.

13.2. Ja Būvuzņēmējam kļūst zināmi jebkādi apstākļi, kuru dēļ Būvuzņēmējs nespēs iekļauties Līgumā paredzētajos Darbu veikšanas termiņos, tam nekavējoties jāiesniedz par minēto Pasūtītājam rakstveida paziņojums, kurā jānorāda kavējuma iemesls, kā arī kavējuma ietekme uz plānoto Darbu nodošanas datumu, norādot pasākumus, kuri būtu veicami, lai novērstu kavējuma iemeslus vai arī nepieciešamību pagarināt izpildes termiņus.

13.3. Pasūtītājs izskata iepriekš minētos Būvuzņēmēja paziņojumus un Līgumā noteiktajā kārtībā sniedz atbildi par tālāko rīcību, informējot par tā iespējām novērst kavējuma iemeslus, ja Būvuzņēmējs to ir lūdzis un tas ir Pasūtītāja kompetencē, vai arī par Līgumā paredzēto Darbu veikšanas termiņu pagarināšanu.

13.4. Pasūtītājs var pagarināt noteiktos Darbu veikšanas termiņus, ja rodas citi objektīvi apstākļi, kas nepieļauj veikt Darbus pēc Pasūtītāja akceptētās tehnoloģijas, atbilstoši Pasūtītāja prasībām vai Līgumā norādītājos termiņos. 

13.5. Darbu izpildes termiņā netiek ieskatīts laiks, kurā Darbus nav iespējams veikt sakarā ar Darbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), ar nosacījumu, ka nelabvēlīgo meteoroloģisko apstākļu iestāšanās sākums un beigas tiek fiksētas ar aktiem, kuru paraksta Būvuzņēmēja un Pasūtītāja pārstāvis, kā arī Būvuzraugs, un minēto Darbu veikšanai nelabvēlīgo meteoroloģisko apstākļu iestāšanos akceptēja Pasūtītāja Tehniskā komisija.
14. Apdrošināšana un garantijas nodrošinājums

14.1. Būvuzņēmējam jānodrošina, ka Darbu laikā tam un tā piesaistītajiem Apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši normatīvo aktu prasībām.

14.2. Visā Darbu laikā Būvuzņēmējs ir pilnībā atbildīgs par tā un tā piesaistīto personu, t.sk., Apakšuzņēmēju, Darbu veikšanā nodarbināto darbinieku dzīvības apdrošināšanu, kā arī apdrošināšanu pret nelaimes gadījumiem.

14.3. Būvuzņēmējam ir ieteicams nodrošināt tam piederošo Darbu veikšanai izmantojamo iekārtu, instrumentu, būvmateriālu un būvlaukuma aprīkojuma apdrošināšanu. Gadījumā, ja šāda apdrošināšana nav veikta un iepriekš minētās iekārtas, instrumenti, būvmateriāli Darbu veikšanas gaitā tiek bojāti vai iznīcināti, Pasūtītājam nav pienākums atlīdzināt Būvuzņēmējam tādējādi radušos zaudējumus un papildus izmaksas, neatkarīgi no bojājumu vai iznīcināšanas cēloņa.

14.4. Būvdarbu garantijas termiņa apdrošināšana:

14.4.1. Pēc būvdarbu pabeigšanas akta parakstīšanas vai arī gadījumā, ja Līgums jebkādu iemeslu dēļ tiek izbeigts pirms objekta pabeigšanas, Būvuzņēmējs iesniedz Pasūtītājam bankas garantiju vai apdrošināšanas sabiedrības polisi 5% (piecu procentu) apmērā no kopējās izpildīto Darbu maksājuma summas garantijas laikā radušos defektu un nepilnību novēršanai. Bankas garantijā vai apdrošināšanas sabiedrības polisē ir jābūt iekļautam nosacījumam par defektu vai nepilnību novēršanai nepieciešamās naudas summas (ne lielākas kā 5% (piecu procentu) apmērā no kopējās izpildīto Darbu maksājuma summas) izmaksāšanu Pasūtītājam gadījumā, kad objektā garantijas termiņa laikā konstatēti defekti vai nepilnības, kuras radušās Būvuzņēmēja un/vai viņa Apakšuzņēmēja vainas dēļ. Bankas garantijā vai apdrošināšanas sabiedrības polisē nedrīkst būt iekļauti Pasūtītāja tiesības saņemt minēto naudas summu ierobežojoši nosacījumi – jāpastāv beznosacījumu kārtībai (beznosacījumu neatsaucama pirmā prasījuma ekspromisoriska garantija);

14.4.2. Garantija vai polise jāiesniedz laika posmam uz ___ gadiem no būvdarbu pabeigšanas akta parakstīšanas vai no Līguma izbeigšanas dienas atkarībā no tā, kas iestājas pirmais.

14.5. Būvuzņēmējs dod _____ gadu garantiju izpildītajiem Darbiem un dod _____ gadu garantiju uzklātajam ceļa horizontālajam apzīmējumam un apņemas par saviem līdzekļiem novērst jebkurus defektus vai nepilnības šajā punktā norādītā garantijas termiņa laikā, ja defekti vai nepilnības radušās Būvuzņēmēja un/vai viņa Apakšuzņēmēja vainas dēļ. Garantija stājas spēkā no būvdarbu pabeigšanas akta parakstīšanas. Gadījumā, ja pēc Pasūtītāja pieprasījuma Būvuzņēmējs garantijas laikā vienu un to pašu defektu ir novērsis vairāk kā divas reizes, šajā punktā minētais ____ vai _____ gadu garantijas termiņš attiecībā uz Darbu daļu, kurai Būvuzņēmējs vairāk kā divas reizes novērsis defektus, automātiski tiek pagarināts vēl uz tādu pašu termiņu, kā sākotnējais garantijas termiņš (uz _____ vai _____ gadiem), skaitot no brīža, kad Pasūtītājs trešo reizi konstatējis defektu.
14.6. Garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to līdz 2% (diviem procentiem) no līgumcenas, ja garantijas termiņa pirmajos gados nav konstatēti būvdarbu defekti vai Būvuzņēmējs un Pasūtītājs ir vienojušies par paveikto būvdarbu defektu novēršanas termiņu.
14.7. Būvuzņēmējam pēc Pasūtītāja pieprasījuma jebkurā laikā jāsniedz visa Pasūtītāja pieprasītā informācija par tā uzturētajām apdrošināšanām, veiktajām apdrošināšanas iemaksām, u.tml.

15. Apakšuzņēmēju, speciālistu un darbinieku piesaistīšana, nomaiņa
15.1. Līguma izpildē iesaistītais Konkursa piedāvājumā norādītais personāls:

15.1.1. Atbildīgais būvdarbu vadītājs - ____________________ sertifikāta Nr.___________;

15.1.2. Elektroietaišu izbūves (spriegums līdz 1 kv) būvdarbu vadītājs - ___________sertifikāta Nr.___________;
15.1.3. Ūdensapgādes un kanalizācijas sistēmu būvdarbu vadītājs - _________________sertifikāta Nr._______.

15.2. Līguma izpildē iesaistītā personāla un apakšuzņēmēju nomaiņa un jauna personāla un Apakšuzņēmēju piesaiste notiek saskaņā ar Publisko iepirkumu likuma 62.pantā noteikto kārtību.

15.3. Būvuzņēmējs nav tiesīgs bez saskaņošanas ar Pasūtītāju veikt Konkursa Piedāvājumā norādītā speciālista un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem. 
15.4. Pasūtītājs nepiekrīt Būvuzņēmēja Piedāvājumā norādīto speciālistu nomaiņai gadījumos, ja Piedāvājumā norādītā speciālista nomaiņai piedāvātais speciālists neatbilst Konkursa dokumentos Būvuzņēmēja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski visizdevīgāko piedāvājumu. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa procedūras dokumentos noteiktajiem piedāvājuma izvērtēšanas kritērijiem.
15.5. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no Publisko iepirkumu likuma 62.panta trešajā daļā noteiktajiem nosacījumiem.
15.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa noteiktajiem piedāvājuma izvērtēšanas kritērijiem. Jaunā apakšuzņēmēja atbilstības pārbaudei Pasūtītājs piemēro Publisko iepirkumu likuma 62.panta piektajā daļā noteiktos nosacījumus.
15.7. Pasūtītājs pieņem lēmumu atļaut vai atteikt Konkursa Piedāvājumā norādīto speciālistu vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62.panta noteikumiem. Par pieņemto lēmumu Pasūtītājs rakstveidā paziņo Būvuzņēmējam. 
15.8. Pasūtītājam ir tiesības rakstveidā pieprasīt Būvuzņēmējam nekavējoties nomainīt Darbu izpildē iesaistītos speciālistus un Apakšuzņēmējus un Būvuzņēmējam ir pienākums nekavējoties, bet ne vēlāk kā 5 (piecu) darbdienu laikā šādu Pasūtītāja pieprasījumu izpildīt, pamatojot to ar kādu no šādiem iemesliem:  
15.8.1. atkārtota pavirša savu pienākumu pildīšana;

15.8.2. nekompetence vai nolaidība;

15.8.3. Līgumā noteikto saistību vai pienākumu nepildīšana;

15.8.4. atkārtota tādu darbību veikšana, kas kaitē drošībai, veselībai vai vides aizsardzībai.

15.9. Gadījumā, ja attiecībā uz Darbu daļas, kas saistīta ar inženierkomunikāciju rekonstrukciju (pārvietošanu), izpildi inženierkomunikāciju īpašnieks izvirza prasības par inženierkomunikāciju īpašnieka izvēlēta būvuzņēmēja piesaisti, Būvuzņēmējs nodrošina šī būvuzņēmēja piesaistīšanu, slēdzot attiecīgu līgumu ar inženierkomunikāciju īpašnieku vai/un tā izvēlētu būvuzņēmēju, kā arī savstarpēji sadarbojoties Darbu organizēšanā būvlaukuma teritorijā. Ja Būvuzņēmēja, vai tā izvēlētā apakšuzņēmēja kvalifikācija ir atbilstoša inženierkomunikāciju īpašnieka izvirzītajām prasībām, Būvuzņēmējs vai tā izvēlētais apakšuzņēmējs ir tiesīgi piedalīties inženierkomunikāciju īpašnieka organizētajā iepirkumu procedūrā, kurā tiek izvēlēts inženierkomunikāciju rekonstrukcijas (pārvietošanas) darbu izpildītājs. 

15.10. Būvuzņēmējam ir pienākums savos līgumos ar apakšuzņēmējiem (ja tādi ir) iekļaut noteikumus izpildīto darbu pieņemšanai, kas atbilst 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” 6., 9., 10. un 14.punktā iekļautajam regulējumam, izņemot prasību veikt būves ekspertīzi.

16. Līguma pirmstermiņa izbeigšana

16.1. Būvuzņēmējam ir tiesības vienpusēji lauzt Līgumu, ja Pasūtītājs neveic maksājumus, un šī iemesla dēļ uzkrātais līgumsods sasniedz 10% (desmit procentus) no Līguma summas.

16.2. Pasūtītājam ir tiesības vienpusēji lauzt Līgumu šādos gadījumos:
16.2.1. Būvuzņēmējs būtiski neievēro Līguma noteikumus - vairāk kā 2 (divas) nedēļas neveic Darbus, nepilda jebkuras no savām saistībām, pielieto neatbilstošas kvalitātes materiālus vai atsakās aizstāt bojātus materiālus, nenodrošina Līgumā paredzēto Darbu izpildes kvalitāti; 

16.2.2. Darbu veikšana Būvuzņēmēja vainas dēļ saskaņā ar eksperta atzinumu ir aizkavēta tik tālu, ka kļuvis skaidrs, ka Darbu pabeigšana Līgumā noteiktajos termiņos nav iespējama; 

16.2.3. ir pasludināts Būvuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzņēmēja bankrotu vai tiek konstatēti citi apstākļi, kas liedz vai liegs Būvuzņēmējam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma; 
16.2.4. ja tiek konstatēts, ka Pasūtītājam nav pieejams finansējums Darbu uzsākšanai vai turpināšanai;
16.2.5. par Līguma noteikumu pārkāpumiem Būvuzņēmējam piemēroto līgumsodu skaits ir pieci un vairāk vai piemēroto līgumsodu kopsumma ir EUR 2 000,00  (divi tūkstoši euro un 00 centi) un vairāk;

16.2.6. Publisko iepirkumu likuma 64.panta pirmajā daļā noteiktajos gadījumos;
16.2.7. ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
16.2.8. ja atkārtoti (vairāk kā 1 (vienu) reizi) tiek konstatēts, ka Būvuzņēmējs nenodrošina Objekta uzturēšanu atbilstoši Līguma un normatīvo aktu prasībām, tādējādi apdraudot satiksmes drošību un par to sastādīts akts;
16.2.9. ja tiek konstatēts, ka Būvuzņēmējs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām;
16.2.10. ja Būvuzņēmējs tiek izslēgts no būvkomersantu reģistra;
16.2.11. ja tiek konstatēts, ka, veicot saimniecisko darbību pēc 2022.gada 24 februāra pretendents izmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); veic darbības, kas tieši vai netieši atbalsta minēto valstu industriju; saistību izpildē iesaista personas, kuras pēc minētā datuma turpina apmeklēt minētās valstis.
16.3. Ja Līguma izpildes gaitā noskaidrojas, ka Pasūtītājam nav pieejams finansējums Darbu uzsākšanai vai turpināšanai, Pasūtītājam jāaptur Līguma izpilde, par to rakstveidā brīdinot Būvuzņēmēju. Šajā gadījumā Pušu pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darbu apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.

16.4. Līgums var tikt lauzts, Pusēm savstarpēji rakstveidā vienojoties.

16.5. Gadījumā, ja Puse konstatē, ka ir iestājies kāds no pamatiem Līguma laušanai, tā nekavējoties nosūta rakstisku paziņojumu otrai Pusei, norādot Līguma laušanas iemeslus un Līguma izbeigšanas kārtību un laiku.

16.6. Pēc Līguma 16.5.punktā norādītā paziņojuma saņemšanas Būvuzņēmējs nodod Pasūtītājam visu ar Darbu izpildi saistīto dokumentāciju un informāciju, ko tam pieprasa Pasūtītājs, gan papīra formā, gan elektroniskā veidā.

16.7. Pēc Līguma pirmstermiņa izbeigšanas, Būvuzņēmējam ir pienākums atbrīvot Objektu no savām iekārtām, tehnikas, u.tml. Pasūtītāja norādītajos termiņos.

16.8. Pasūtītājs neatlīdzina Būvuzņēmējam nekādus zaudējumus, kas saistīti ar Līguma pirmstermiņa izbeigšanu.

16.9. Ja Līgums tiek lauzts pēc Pasūtītāja iniciatīvas Būvuzņēmēja vainas dēļ vai ja Būvuzņēmējs lauž Līgumu ar Pasūtītāju (izņemot Līguma 16.1.punktā un 21.5.punktā paredzēto gadījumu), Pasūtītājs samaksā Būvuzņēmējam par faktiski kvalitatīvi veiktajiem Darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un citus Būvuzņēmēja radītos zaudējumus. 

16.10. Ja Līgums tiek lauzts Pasūtītāja vainas dēļ, Pasūtītājam ir pienākums norēķināties ar Būvuzņēmēju par izpildītajiem un Līgumā noteiktajā kārtībā pieņemtajiem Darbiem pilnā apmērā, ieturot no atlīdzības saskaņā ar Līgumu aprēķinātos līgumsodus un citus Būvuzņēmēja radītos zaudējumus.

16.11. Pasūtītājs Līguma 16.9. un 16.10.punktā norādītajos gadījumos veic galējo norēķinu par faktiski izpildītajiem un Pasūtītāja pieņemtajiem Darbiem 10 (desmit) darba dienu laikā no dienas, kad Puses ir parakstījušas aktu par faktiski izpildītajiem Darbiem, ja Būvuzņēmējs ir iesniedzis rēķinu Pasūtītājam.
16.12. Ja Līguma laušanas rezultātā tiek pārtraukti Darbi un ir nepieciešams veikt objekta konservācijas darbus, to izmaksas sedz tā Puse, kura vainojama Līguma laušanā. Ja Līgums tiek izbeigts nepārvaramas varas apstākļu iestāšanās dēļ, ar objekta konservācijas darbiem saistītās izmaksas sedz abas Puses līdzīgās daļās. Ja Līgums tiek izbeigts, Pusēm vienojoties, objekta konservācijas darbu izmaksas tiek segtas pēc Pušu vienošanās.

16.13. Ja saskaņā ar Līguma nosacījumiem, Līgums tiek izbeigts pirms termiņa, uz izpildīto Darbu daļu attiecas Līgumā noteiktie garantijas termiņi un Būvuzņēmējam ir pienākums iesniegt bankas garantiju vai apdrošināšanas sabiedrības polisi Līguma 14.nodaļā paredzētajā kārtībā.
16.14. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem, aktā par faktiski izpildītajiem Darbiem tiek iekļauti tikai tie faktiski izpildītie Darbi, par kuriem Pusēm nav domstarpību. Pušu strīdu risina atbilstoši Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” 10., 11., 13.  14.punktā iekļautajam regulējumam.
16.15. Ja Līgumu Būvuzņēmēja līgumsaistību pārkāpumu dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Darbu garantijas nodrošināšanai un garantijas laika ieturējums netiek izmaksāts Būvuzņēmējam. Garantijas laika ieturējums pirmajos 2 (divos) gados nedrīkst pārsniegt 5% (piecus procentus) no faktiski izpildīto Darbu vērtības un 2 % (divi procenti) no faktiski izpildīto Darbu vērtības pārējos minimālā garantijas termiņa gados. Neizmantotais nodrošinājums tiek atmaksāts Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” 24.punktā minētajā kārtībā.

17. Pušu atbildība

17.1. Būvuzņēmējs, parakstot Līgumu, apliecina, ka pirms Līguma noslēgšanas ir iepazinies ar Objektu, tehnisko projektu, Darbu veikšanas vietu dabā, tādējādi apzinājis visus iespējamos riskus, kas varētu rasties Darbu veikšanas laikā un necels nekāda veida prasījumus pret Pasūtītāju par papildu samaksu vai arī neatteiksies no Līguma izpildes Līguma īpašās bardzības dēļ Darbu veikšanas gaitā.

17.2. Pušu saistības pret otru Pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes pienākuma. 

17.3. Neatkarīgi no citiem Līguma noteikumiem Būvuzņēmējs atbild par tādiem trešo personu prasījumiem attiecībā uz tām nodarītiem kaitējumiem, kas tām radušies Darbu veikšanas laikā Būvuzņēmēja darbības vai bezdarbības rezultātā.

17.4. Būvuzņēmējs ir atbildīgs par jebkura Apakšuzņēmēja, viņa pārstāvja, nodarbināto darbinieku un jebkuru citu Darbu izpildē iesaistīto trešo personu rīcību (arī bezdarbību), it kā tā būtu Būvuzņēmēja rīcība (bezdarbība). Būvuzņēmējam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Būvuzņēmēja piesaistīto Apakšuzņēmēju un tā nodarbināto vai citādi būvniecībā piesaistīto personu rīcības (arī bezdarbības) rezultātā.

17.5. Puses vienojas, ka Pasūtītājam ir tiesības bez atsevišķa saskaņojuma ar Būvuzņemēju ieturēt no Būvuzņēmējam izmaksājamās atlīdzības naudas summas, kas atbilst Būvuzņēmēja un/vai viņa Apakšuzņēmēju, tā nodarbināto un citādi piesaistīto personu vainojamas rīcības (arī bezdarbības) rezultātā Pasūtītājam radīto zaudējumu summai vai kas atbilst Pasūtītāja pamatoti Būvuzņēmējam aprēķināto līgumsodu summai. 

17.6. Gadījumā, ja Būvuzņēmējs ir pilnsabiedrība vai piegādātāju apvienība, kura nodibināta Līguma izpildei, pilnsabiedrības biedri vai piegādātāju apvienības dalībnieki nav tiesīgi izstāties no pilnsabiedrības/piegādātāju apvienības vai mainīt dibināšanas (sabiedrības) līgumā noteikto katra biedra/dalībnieka izpildāmo Darbu apjomu bez iepriekšējas rakstiskas saskaņošanas ar Pasūtītāju.

17.7. Pēc Pasūtītāja pieprasījuma Būvuzņēmējs iesniedz paredzamās naudas plūsmas plānu (sadalījums pa mēnešiem) veicamajiem Darbiem. Līguma izpildes laikā pēc Pasūtītāja pieprasījuma Būvuzņēmējs iesniedz aktualizētu paredzamās naudas plūsmas plānu. 
17.8. Būvuzņēmējs, parakstot Līgumu, apliecina, ka gadījumā, kad ar spēkā stājušos tiesas spriedumu tiek konstatēts, ka Būvuzņēmējs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, sedz Rīgas valstspilsētas pašvaldībai zaudējumus, kas būs radušies iepriekš minētā iemesla dēļ pēc Līguma izpildes vai Līguma pirmstermiņa izbeigšanas gadījumā, kā arī atmaksā Rīgas valstspilsētas pašvaldībai 10% (desmit procentus) no samaksātās Līguma summas.
18. Līgumsodi

18.1. Pasūtītājam ir tiesības piemērot līgumsodu šādos gadījumos un apmēros:

18.1.1. par Līgumā paredzēto Darbu uzsākšanas termiņa neievērošanu – 0,1% (viena procenta desmitā daļa) no Līguma summas par katru nokavēto dienu, bet ne vairāk kā 10% (desmit procenti) no Līguma summas. Līgumsoda samaksa neatbrīvo Būvuzņēmēju no atbildības par Darbu pabeigšanu;

18.1.2. par Līgumā paredzēto Darbu pabeigšanas termiņa neievērošanu – 0,1% (viena procenta desmitā daļa) no Līguma summas par katru nokavēto dienu, bet ne vairāk kā 10% (desmit procenti) no Līguma summas. Līgumsoda samaksa neatbrīvo Būvuzņēmēju no atbildības par Darbu pabeigšanu;

18.1.3. par nepieciešamo dokumentu atzīmes izdarīšanai būvatļaujā par būvdarbu uzsākšanas nosacījumu izpildi neiesniegšanu Rīgas valstspilsētas pašvaldības Pilsētas attīstības departamentā Līguma 5.3.punktā norādītajā termiņā - 0,1% (viena procenta desmitā daļa) no Līguma summas par katru nokavēto dienu, bet ne vairāk kā 10% no Līguma summas;

18.1.4. par izpilddokumentācijas iesniegšanas Objekta nodošanai ekspluatācijā termiņa neievērošanu Būvuzņēmēja vainas dēļ – 0,1% (viena procenta desmitā daļa) no Līguma summas par katru nokavēto dienu, bet ne vairāk kā 10% no Līguma summas. Līgumsoda samaksa neatbrīvo Būvuzņēmēju no pienākuma par izpilddokumentācijas iesniegšanu saskaņā ar Līgumā paredzēto kārtību, kā arī no atbildības par Objekta nodošanu ekspluatācijā;

18.1.5. par citu Līguma 18.1.1., 18.1.2., 18.1.3. un 18.1.4.punktā neminēto, bet Līgumā atrunāto termiņu neievērošanu - 0,1% no Līguma summas par katru nokavēto dienu, bet ne vairāk kā 10% (desmit procenti) no Līguma summas;
18.1.6. par Kalendārajā grafikā paredzēto atsevišķu darbu izpildes termiņa neievērošanu  - EUR 200,00 (divi simti euro un 00 centi) par katru konstatēto gadījumu;
18.1.7. ja nepamatoti nenotiek Darbi ilgāk par 2 (divām) dienām – EUR 500,00 (pieci simti euro un 00 centi) par katru konstatēto gadījumu;

18.1.8. par Līguma 6.6. un 6.12.punktā noteikto prasību neievērošanu – EUR 200,00 (divi simti euro un 00 centi) par katru konstatēto gadījumu;

18.1.9. par Līguma 15.2. un 15.3.punktā norādītā personāla vai Apakšuzņēmēja nomaiņas vai piesaistes kārtības neievērošanu – EUR 200,00 (divi simti euro un 00 centi) par katru konstatēto gadījumu;
18.1.10. par satiksmes organizācijai (t.sk.saskaņotās Satiksmes organizācijas shēmas neievērošana, piekļuves nenodrošināšana īpašumiem u.c.), darba drošībai izvirzīto prasību vai citu Līguma nosacījumu nepildīšanu – EUR 200,00 (divi simti euro un 00 centi) par katru konstatēto gadījumu;
18.1.11. par satiksmes organizācijas tehnisko līdzekļu objektā neuzturēšanu atbilstošā kārtībā – EUR 100 (viens simts euro un 00 centi) par katru konstatēto gadījumu;    
18.1.12. par normatīvajos aktos noteikto Darbu veikšanas dokumentu neatrašanos Darbu veikšanas vietā  - EUR 200 (divi simti euro un 00 centi) par katru konstatēto gadījumu;
18.1.13.  par atkārtoti konstatētajiem Līguma 18.1.6.–18.1.12.punktā paredzētajiem pārkāpumiem Pasūtītājs ir tiesīgs aprēķināt Būvuzņēmējam Līgumsodu dubultā apmērā;
18.1.14. visos specifikācijās norādīto prasību neievērošanas gadījumos un citu Līguma vai normatīvo aktu pārkāpumu gadījumos, kas uzskaitīti Līguma pielikumā Nr.1 „Līgumsodu un cenu pazeminājuma piemērošana”, - šajā pielikumā norādītajā apmērā. 
18.2. Pēc Būvuzņēmēja pieprasījuma Pasūtītājs maksā līgumsodu par Būvuzņēmējam pienākošos maksājumu neveikšanu Līgumā noteiktajā kārtībā – 0,1% no savlaicīgi neveiktā maksājuma par katru kavējuma dienu, bet ne vairāk kā 10% no laikus neapmaksātas summas.

18.3. Ja Pasūtītājs lauž Līgumu Būvuzņēmēja vainas dēļ, Pasūtītājam ir tiesības prasīt no Būvuzņēmēja līgumsodu 10% apmērā no Līguma summas. 

18.4. Ja Būvuzņēmējs lauž Līgumu ar Pasūtītāju (izņemot 16.1. un 21.5.punktā paredzēto gadījumu), tad Pasūtītājam ir tiesības pieprasīt no Būvuzņēmēja līgumsodu 10% apmērā no Līguma summas. 

18.5. Ja Pasūtītājs lauž Līgumu gadījumā, kad ar spēkā stājušos tiesas spriedumu tiek konstatēts, ka Būvuzņēmējs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, Pasūtītājs piemēro līgumsodu 10% (desmit procenti) apmērā no Līguma summas.
19. Strīdu risināšana

19.1. Jebkuras pretenzijas Darbu veikšanas laikā tiek izteiktas, iesniedzot otrai Pusei rakstisku paziņojumu, kas tiek izskatīts Līgumā noteiktajā kārtībā.
19.2. Pretrunas tiek risinātas, Pusēm vienojoties. 

19.3. Gadījumā, ja Puses nespēj vienoties tādos jautājumos, kas saistīti ar izpildīto vai pieņemto Darbu un Būvuzņēmēja darbības kvalitāti un atbilstību normatīvajiem aktiem, Līgumam un tā pielikumiem, jautājuma izvērtēšanai tiek pieaicināts neatkarīgs eksperts.
19.4. Ekspertīzes izdevumus sedz tās pasūtītājs, taču, ja ekspertīzes rezultātā tiek konstatēta otras Puses vaina, šos izdevumus sedz vainīgā Puse.
19.5. Ekspertīzes slēdziens nav galīgs. Ja Puses nespēj vienoties pēc ekspertīzes slēdziena saņemšanas, strīdi tiek nodoti izskatīšanai tiesā normatīvajos aktos noteiktā kartībā.
20. Fizisko personu datu apstrāde

20.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

20.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

20.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.

20.4. Neskatoties uz iepriekšējā punktā minēto, Būvuzņēmējs piekrīt, ka Pasūtītājs nodod no Būvuzņēmēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai.

20.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt Līguma izpildes nodrošināšanai.
21. Nepārvarama vara

21.1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu rezultātā, kurus Puses nevarēja ne paredzēt, ne novērst. 

21.2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.

21.3. Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.

21.4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.

21.5. Ja nepārvaramas varas apstākļi turpinās ilgāk par 1 (vienu) mēnesi, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
22. Citi noteikumi

22.1. Visi Līguma slēgšanas tiesību iegūšanas procedūras dokumenti ir uzskatāmi par Līguma neatņemamu sastāvdaļu. Pretrunu gadījumā starp Līgumu un Līguma slēgšanas tiesību iegūšanas procedūras dokumentiem prevalē Līguma nosacījumi.

22.2. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.

22.3. Līgums ir saistošs Pušu tiesību un saistību pārņēmējiem.

22.4. Līguma nodaļu virsraksti ir paredzēti tikai ērtībai, nevis Līguma noteikumu interpretācijai.

22.5. Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma nosacījumu spēkā esamību.
22.6. Līgums ir sagatavots uz __ (_________)  lapas pusēm, latviešu valodā ar vienādu juridisko spēku.  Līguma abpusējas parakstīšanas diena ir pēdējā pievienotā droša elektroniskā paraksta un tā laika zīmoga datums.

23. Pušu rekvizīti un paraksti 
	PASŪTĪTĀJS:

Rīgas valstspilsētas pašvaldības Ārtelpas

un mobilitātes departaments

Adrese: Ģertrūdes iela 36, Rīga, LV-1011 

__________________
/_________________/ 
	BŪVUZŅĒMĒJS:

        


Pielikums Nr.1

pie 202___. gada „___” ”__________” līguma Nr. ______________

LĪGUMSODU UN CENU PAZEMINĀJUMU PIEMĒROŠANA.

Līgumsods vai cenu pazeminājums tiek piemērots, ja tiek konstatētas un fiksētas neatbilstības Specifikācijām.

Neatbilstība – skaitliskā vērtība, par kādu pārbaudes (testa) rezultāts pārsniedz vai nesasniedz paredzētās pieļaujamās robežas.

Individuālā vērtība – pārbaudes (testa) rezultāts, kas noteikts no vienas mērījumu (nolasījumu, urbumu) kopas (sērijas), kas izpildīta vienā būvobjekta vietā.

Vidējā vērtība – pārbaudes rezultāts, kas iegūts, aprēķinot vidējo no vairākām (visām ielas posma vai būvobjekta) individuālajām vērtībām.

Cenas pazeminājumu aprēķina kā vienības cenas samazinājumu vērtējamam darbam definētajā apgabalā, izsakot procentos no līgumā paredzētās vērtējamā darba vienības cenas, vai veic aprēķinu par konkrētu neatbilstības vai pārkāpuma daļu.

1. Zemes klātne. Drenējošā kārta. Nomales. Šķembu pamats.

       Neatbilstību gadījumā būvuzņēmējam jāveic pasākumi atbilstības nodrošināšanai. 

       Ja pēc darba izpildes konstatēts, ka kādi testēšanas rezultāti neatbilst prasībām, tad kā neatbilstošs tiek novērtēts viss materiāls, kas izlietots no pēdējā atbilstošā testēšanas rezultāta līdz neatbilstošajam testēšanas rezultātam. Cenas pazeminājumu aprēķina par katru prasībām neatbilstošo īpašību, kurai aprēķina procentuālo atšķirību no prasītās vērtības un to sareizina ar koeficientu, kas raksturo materiāla procentuālo lietojuma daudzumu. Aprēķina piemēru skatīt punktā “Bituminētās kārtas”.

       Ja grunts vai drenējošās kārtas sablīvējums neatbilst projektētajam, tad par attiecīgā darba izpildi piemērojams cenas pazeminājums 10%.

2. Bituminētas kārtas.

        Asfalta izejmateriāli.

        Ja pēc darba izpildes konstatēts, ka kāda izejmateriāla testēšanas rezultāti neatbilst prasībām, tad kā neatbilstošs tiek novērtēts viss izejmateriāls, kas izlietots no pēdējā atbilstošā testēšanas rezultāta līdz neatbilstošajam testēšanas rezultātam. Cenas pazeminājumu aprēķina par katru prasībām neatbilstošo īpašību, kurai aprēķina procentuālo atšķirību no prasītās vērtības un to sareizina ar koeficientu, kas raksturo izejmateriāla procentuālo daudzumu maisījumā.

      Piemērs:

      Dots:

      Konstatētais rupjā minerālmateriāla Losandželosas koeficients ir 30, jābūt 25.

      Konkrētā rupjā minerālmateriāla daudzums asfalta maisījumā ir 40%.

      Aprēķins:

      Cenas pazeminājums = (30-25)/25(40%= 8 %.

Asfalta maisījums un ieklātais asfaltbetons.     

	Novērtējamais rādītājs
	Neatbilstība
	Cenas pazeminājums

	Asfalta maisījuma granulometriskais sastāvs katram kontrolsietam(1)
	Atšķiras no pieļautā lieluma līdz divkāršam pieļautās atkāpes no darba formulas lielumam
	20% no ieklātās  kārtas līgumcenas

	Citas asfalta maisījuma fizikāli-mehāniskās īpašības(1)
	Atšķiras no pieļautā
	20% no ieklātās  kārtas līgumcenas

	Ieklātās asfaltbetona kārtas biezums (izņemot izlīdzinošo kārtu)
	No 0,5 cm līdz 25% mazāks
	Proporcionāli samazinājumam ar koeficientu 1,2

	Ieklātās asfaltbetona kārtas paliekošā porainība (izņemot izlīdzinošo kārtu)
	Neatbilst prasībām
	20% no ieklātās  kārtas līgumcenas

	Ieklātās asfaltbetona kārtas izturība pret paliekošām deformācijām.

Riteņa sliedes veidošanās ātrums WTSAIR, mm/1000 cikli
	Vidējais pārsniedz līdz 25%
	10% no ieklātās kārtas līgumcenas

	
	Vidējais pārsniedz 25% līdz 50%
	20% no ieklātās kārtas līgumcenas

	Ieklātās asfaltbetona kārtas izturība pret paliekošām deformācijām. Maksimālais sliedes dziļums RDAIR,mm
	Vidējais pārsniedz līdz 25%
	10% no ieklātās kārtas līgumcenas

	
	Vidējais pārsniedz 25% līdz 50%
	20% no ieklātās kārtas līgumcenas


(1) Ja maisījuma testēšanas rezultāts neatbilst prasībām, tad kā neatbilstošs tiek novērtēts viss konkrētā maisījuma apjoms, kas ieklāts starp pēdējo atbilstošo testēšanas rezultātu un neatbilstošo testēšanas rezultātu.
3. Betona apmales, betona bruģakmeņi, betona plātnes, montāžas betons.

	Novērtējamais rādītājs
	Neatbilstība
	Cenas pazeminājums

	Betona apmaļu ūdens absorbcija
	>6% līdz 8% kā vidējā vērtība
	25% no vērtējamajā posmā iebūvēto  apmaļu cenas

	Betona apmaļu salumkusumizturība
	Masas zudumi 1,0 kg/m2 līdz 1,5 kg/m2 kā vidējā vērtība
	

	Betona apmaļu lieces stiprība
	raksturīgā lieces stiprība <3,5 Mpa līdz 3,0 Mpa;

minimālā lieces stiprība

<2,8 Mpa līdz 2,5 Mpa
	

	Betona bruģakmeņu ūdens absorbcija
	>6% līdz 8% kā vidējā vērtība
	25% no vērtējamajā platībā iebūvēto bruģakmeņu cenas

	Betona bruģakmeņu salumkusumizturība
	Masas zudumi 1,0 kg/m2 līdz 1,5 kg/m2 kā vidējā vērtība
	

	Betona bruģakmeņu šķeļamības stiprība
	Raksturīgā šķeļamības stiprība <3,6 Mpa līdz 3,0 Mpa;

atsevišķa šķeļamības stiprība <2,9 Mpa līdz 2,5 Mpa
	

	Betona bruģakmeņu biezums
	-4 mm līdz –6 mm, ieskaitot
	Proporcionāli samazinājumam ar koeficientu 1,2

	Betona plātņu ūdens absorbcija
	>6% līdz 8% kā vidējā vērtība
	25% no vērtējamajā platībā iebūvēto plātņu cenas

	Betona plātņu salumkusumizturība
	Masas zudumi 1,0 kg/m2 līdz 1,5 kg/m2 kā vidējā vērtība
	

	Betona plātņu lieces stiprība
	Raksturīgā lieces stiprība <3,5 Mpa līdz 3,0 Mpa;

minimālā lieces stiprība <2,8 Mpa līdz 2,5 Mpa
	

	Betona plātņu biezums
	-4 mm līdz –6 mm, ieskaitot
	Proporcionāli samazinājumam ar koeficientu 1,2

	Montāžas betona spiedes stiprība
	Ja spiedes stiprība MPa samazināta 
	Proporcionāli stiprības samazinājumam ar koeficientu 1,2


4. Ūdens noteku un lūku pārsedžu izbūve/remonts.

Par katru konstatēto atkāpi piemērojams līgumsods 700 EUR.

5. Asfaltbetona seguma līdzenums.

	Mērīšanas virziens

ar 3 m latu
	Pieļaujamā atkāpe
	Atkāpju apjoms,

% no platības
	Cenas pazeminājums

	Garenvirzienā
	Sprauga 6-8 mm
	6-8 %
	2%

	
	
	8-10 %
	3%

	
	
	10-12 %
	4%

	Šķērsvirzienā
	Sprauga 6-8 mm
	6-9 %
	5%

	
	
	9-12 %
	10%


6. Asfaltbetona seguma šķērsprofils.

      Ja dilumkārtas šķērsprofils atšķiras no projektētā par 0.6-1.0 % , tad cenas pazeminājums par ieklāto dilumkārtu 5%. 

7. Betona bruģa seguma līdzenums.

Par virskārtas garenlīdzenumu:

· ja izmērīto 6-10mm spraugu apjoms 6-10% no platības vienības mērījuma apjoma, tad cenas samazinājums ir 2% par izmērītās platības vienību. 

· ja izmērīto 6-10mm spraugu apjoms 11-15% no platības vienības mērījuma apjoma, tad cenas samazinājums ir 3% par izmērītās platības vienību. 

· ja izmērīto 6-10mm spraugu apjoms 15-20% no platības vienības mērījuma apjoma, tad cenas samazinājums ir 4% par izmērītās platības vienību. 

Par virskārtas šķērslīdzenumu:

· ja izmērīto 6-10mm spraugu apjoms 6-10% no platības vienības mērījuma apjoma, tad cenas samazinājums ir 5% par izmērītās platības vienību. 

8. Lietus ūdens kanalizācijas sistēmas neatbilstības

       Ja pēc darba izpildes konstatēts, ka kādi testēšanas rezultāti neatbilst prasībām, tad kā neatbilstošs tiek novērtēts viss materiāls, kas izlietots no pēdējā atbilstošā testēšanas rezultāta līdz neatbilstošajam testēšanas rezultātam. Cenas pazeminājumu aprēķina par katru prasībām neatbilstošo īpašību, kurai aprēķina procentuālo atšķirību no prasītās vērtības un to sareizina ar koeficientu, kas raksturo materiāla procentuālo lietojuma daudzumu.      

       Būvuzņēmējam jāievēro LBN 223-15 noteiktās prasības 

	Novērtējamais rādītājs
	Neatbilstība
	Cenas pazeminājums

	Caruļvada pabērumam/apbērumam izmantojamais materiāls, slāņa biezuma rādītājs
	Ja minerālmateriāls, pabēruma/apbēruma biezums neatbilst projekta, cauruļvada ražotāja vai būvnormatīva prasībām.
	50% no izbūvējamā posma garuma pabērumam/apbērumam un segas konstrukcijai līdz asfaltbetona/bruģa segumam



	Attālums starp skatakām 
	Ja izbūvētais posms nav saskaņā ar projektu, projekta autora sniegto risinājumu, nesaskaņojot ar lietus ūdens kanalizācijas tīklu ekspluatētāju, vai ir pretrunā ar LBN 223-15 7.3 punktu. 
	25 % no izbūvētā posma 

(cauruļvadam, pabērumam/apbērumam, segas konstrukcijai līdz asfaltbetona/bruģa segumam)

	Cauruļvadu garenkritums
	Cauruļvada starp skatakām garenkrituma neatbilstība projektā paredzētajam vai LBN 223-15 17.tabulas minimālajiem kritumiem (ja projekts neparedz mazāku)
	15% no izbūvētā posma, ja ir vismaz 10% atkāpe no minimālā cauruļvada garenkrituma pēc LBN 223-15 17.tabulas.

Ja garenkrituma atkāpe ir lielāka par 20% no minimālā pieļaujamā, saskaņā ar LBN 223-15 17.tabulu, tad posms jāpārbūvē. 

	Gūliju pievadcaurules garenkritums
	Ja garenkritums pievadcaurulei ir robežās no minimāli pieļaujamā līdz 1.7%. (ja projekts neparedz mazāku)


	10% no posma garuma

	
	Ja garenkritums pievadcaurulei ir mazāks par 1.6% (ja projekts neparedz mazāku)


	Posms jāpārbūvē 

	Cauruļvada Garenprofila grafika iesēdumi/izcēlumi
	Ja cauruļvada iesēduma vai izcēluma augstuma atkāpe garenprofilā ir 5% līdz 10% no projektā paredzētās caurules izbūves garenprofila taisnes.
	20% no izbūvējamā posma garuma (caurulei, pabērumam/apbērumam, segas konstrukcijai līdz asfaltbetona/bruģa segumam)

	
	Ja cauruļvada iesēduma vai izcēluma augstuma starpība garenprofilā ir pārsniedz 10% no projektā paredzētās caurules izbūves garenprofila taisnes.
	Posms jāpārbūvē

	Dažādu šķērsgriezuma diametru pievienojumi
	Ja dažādu diametru cauruļvadu savienojumi nav izbūvēti saskaņā ar LBN 223-15 66.punktu – cauruļvadu iekšējo virsmu augstākie punkti nav vienā līmenī. (Gadījumā, ja projekta autors un kanalizācijas tīklu ekspluatētājs nav saskaņojis citu risinājumu pirms darbu veikšanas)
	Posms jāpārbūvē 

	Konstanta garenkrituma ievērošana cauruļvadam
	Ja pēc izpilduzmērījuma un/vai CCTV inspekcijas tiek konstatēts, ka viena posma starp skatakām ietvaros ir mainīgs cauruļvada garenkritums.
	Posms jāpārbūvē


Pielikums Nr.2

pie 202___.gada „___” ”__________” līguma Nr. ______________

Akts par darbu pabeigšanu objektā
202​​​___​​​​​​​​.gada ___._________  

Objekta nosaukums: _____________________________________________________ 
Pasūtītājs: Rīgas valstspilsētas pašvaldības

Ārtelpas un mobilitātes departaments
Būvuzņēmējs:___________________________________________________________

Darbi izpildīti saskaņā ar___________________________________________________

(līgums)

Būvdarbu pabeigšanas laiks: Pēc līguma: _______________________
                                                    Faktiski: _______________________

Saskaņā ar ______________aktiem būvdarbiem noteikti tehnoloģiskie pārtraukumi, kuru laiks kopā _____dienas netiek ieskaitīts būvdarbu izpildes laikā.

Nodokļu “reversā” maksāšana saskaņā ar Pievienotās vērtības nodokļa likuma 142.pantu.

Galīgais norēķins tiks veikts pēc izpildīto darbu apjomu precizēšanas, darbu kvalitātes pārbaudēm un no Rīgas domes Pilsētas attīstības departamenta atzīmes izdarīšanas par būvdarbu pabeigšanu.


Akta parakstītāji apliecina, ka visi Līgumā paredzētie būvdarbi objektā ir pabeigti.

	Rīgas valstspilsētas pašvaldības

Ārtelpas un mobilitātes departamenta Satiksmes infrastruktūras pārvaldes Būvdarbu vadības nodaļas vadītājs
	
	
	


	Rīgas valstspilsētas pašvaldības

Ārtelpas un mobilitātes departamenta Būvdarbu vadības

nodaļas būvinženieris
	
	
	


	Objekta būvuzraugs
	
	
	


	Būvuzņēmēja pilnvarotais pārstāvis


	
	
	


	Objekta būvdarbu vadītājs


	
	
	


Pielikums Nr.3

pie 202___.gada „___” ”__________” līguma Nr. ______________

Civiltiesiskās apdrošināšanas polise

Pielikums Nr.4

pie 202__.gada „___” ”__________” līguma Nr. ______________

IZPILDDOKUMENTĀCIJAS SATURS.

1. Akts par būves pieņemšanu pastāvīgā ekspluatācijā (5.pielikums Ministru kabineta 2014. gada 14. oktobra noteikumiem Nr.633 “Autoceļu un ielu būvnoteikumi”);

2. Būvatļauja/apliecinājuma karte/paskaidrojuma raksts;
3. Akts par darbu pabeigšanu objektā (Līguma pielikums Nr. 2);

4. Būves vietas nodošanas akts (2.pielikums Ministru kabineta 2014. gada 14. oktobra noteikumiem Nr.633 “Autoceļu un ielu būvnoteikumi”);

5. Akts par faktiski izpildīto darbu apjomu un izmaksām (Līguma pielikums Nr. 5);

6. Akts par faktiski izpildīto darbu izmaksām (Līguma pielikums Nr. 6);

7. Segto darbu pieņemšanas akti (3.pielikums Ministru kabineta 2014. gada 14. oktobra noteikumiem Nr.633 “Autoceļu un ielu būvnoteikumi”);

8. Sertificēta mērnieka veikts darbu izpildmērījums;
9. Būvdarbu žurnāls;
10. Akts par objekta gatavību nodošanai ekspluatācijā (Līguma pielikums Nr.7);

11. Sabiedrības ar ierobežotu atbildību “RĪGAS LUKSOFORS” apliecinājums par Rīgas valstspilsētas pašvaldības Ārtelpas un mbilitātes departamenta specifikāciju 12.5.punkta prasību izpildi;

12. Rīgas valstspilsētas pašvaldības Ārtelpas un mobilitātes departamenta specifikācijas 12.6.punktā minētie norādījumi;

13. Darbu daudzumu un izmaiņu akts;
14. Akti par fakta konstatāciju;

15. Darbu veikšanas atļaujas;
16. U.c. dokumenti, kas saistīti ar Līguma izpildi pēc Pasūtītāja pieprasījuma.
Pasūtītājam nododamās izpilddokumentācijas eksemplāram jābūt numurētam (numurēta katra lapa, lapas labajā augšējā stūrī).

Pielikums Nr.5

pie 202___. Gada „___” ”__________” līguma Nr. ______________

Pielikums Nr.6

pie 202__.gada „___” ”__________” līguma Nr. ______________

Pielikums Nr.7

pie 202___​​​.gada „___” ”__________” līguma Nr. ______________

Akts par objekta gatavību nodošanai ekspluatācijā 

20___.gada _______________                                                                                                           Rīgā

	Par objekta
	


	
	gatavību pieņemšanu ekspluatācijā


PASŪTĪTĀJS :  Rīgas valstspilsētas pašvaldības

Ārtelpas un mobilitātes departaments
BŪVUZŅĒMĒJS : 
	Darbi izpildīti saskaņā ar:         
	
	līgumu 
	


BŪVDARBU IZPILDES LAIKS :

	
	PĒC LĪGUMA
	FAKTISKI

	SĀKUMS
	
	

	BEIGAS
	
	


IZPILDDOKUMENTĀCIJAS IESNIEGŠANA :

	PĒC LĪGUMA
	FAKTISKI

	
	


OBJEKTA GALVENIE TEHNISKIE RĀDĪTĀJI:


	1. Veloceļa izbūvētā seguma laukums (m2)

	Veloceļa izbūvētā seguma konstrukcija

	2. Nomainīto vai uzstādīto bortakmeņu garums (m)

	3. Lietus kanalizācijas tīklu garums  (m)

	4. Ielas apgaismojuma tīklu garums (m)


OBJEKTA BŪVDARBU IZMAKSAS:  

	Objekta izmaksas saskaņā ar līgumu EUR 
	

	Faktiski izpildīto būvdarbu apjomu izmaksas  EUR
	

	Cenu pazeminājums  EUR
	

	Piemērotie līgumsodi EUR
	

	Būvdarbu izmaksas pēc cenu pazemināšanas un līgumsodu piemērošanas   EUR
	


Akta parakstītāji apliecina, ka visi līgumā paredzētie būvdarbi objektā ir pabeigti, izpildīto darbu apjomi ir precizēti, darbu kvalitātes pārbaudes veiktas, fiksēti visi līgumsodi un cenu pazeminājumi, objekts ir gatavs nodošanai ekspluatācijā:

	Rīgas valstspilsētas pašvaldības

Ārtelpas un mobilitātes
departamenta Būvdarbu vadības

nodaļas būvinženieris
	
	
	

	Rīgas valstspilsētas pašvaldības

Ārtelpas un mobilitātes 
departamenta Būvdarbu vadības
nodaļas vadītājs
	
	
	

	Rīgas valstspilsētas pašvaldības

Ārtelpas un mobilitātes 
departamenta Būvdarbu kvalitātes uzraudzības nodaļas vadītājs
	
	
	

	Objekta būvuzraugs
	
	
	

	Būvuzņēmēja pārstāvis
	
	
	


Pielikums Nr.10

pie 202__.gada „___” ”__________” līguma Nr. ______________

SADARBĪBAS LĪGUMS Nr._______

Rīgā, 20__. Gada ___.____________

SIA „Rīgas ūdens”, reģ. Nr.__________, tās __________ personā, kur_ darbojas uz SIA „Rīgas ūdens” valdes __________ lēmuma (protokols Nr.____) pamata, turpmāk – „Rīgas ūdens”, no vienas puses, un

____ „_______”, reģ. Nr.______, tās ________ personā, kur__ darbojas uz ______ pamata, turpmāk – „Uzņēmējs”, no otras puses,

turpmāk abi kopā – „Puses”, noslēdz šo sadarbības līgumu, turpmāk – „Līgums”, par sekojošo:

1.
LĪGUMA PRIEKŠMETS

1.1.
Līgums nosaka kārtību, kādā Rīgas ūdens nodod Uzņēmējam Pielikumā Nr.1 minēto darbu (turpmāk – Darbi) izpildes laikā iebūvējamās kanalizācijas lūkas, aku lūkas, aizbīdņu kapes un hidrantu kapes (turpmāk – Lūkas) un Uzņēmējs nodot Rīgas ūdenim minēto darbu ietvaros demontētās lūkas.

2.
LĪGUMA IZPILDES KĀRTĪBA

2.1.
Rīgas ūdens kontaktpersonas norāda Uzņēmējam Darbu izpildes laikā nomaināmo Lūku skaitu un atrašanās vietas.

2.2.
Rīgas ūdens nodrošina Uzņēmēju ar Darbu izpildei nepieciešamajām Lūkām. Lūkas Uzņēmējam ir iespējams saņemt Rīgas ūdens noliktavā – Rīgā, _______, sākot ar _______

2.3.
Lūku piegādi no Līguma 2.2.punktā norādītās Rīgas ūdens noliktavas uz Darbu veikšanas vietām nodrošina Uzņēmējs. Pārējo Darbu izpildei nepieciešamo materiālu sagādi un piegādi nodrošina Uzņēmējs. 

2.4.
Uzņēmējs pieņem Līguma 2.2.punktā minētās Lūkas no Rīgas ūdens ar pieņemšanas – nodošanas aktu, kura paraugs pievienots Līgumam kā Pielikums Nr.2. Uzņēmējs nozīmētās personas, kuras (katra atsevišķi) ir pilnvarotas pieņemt minētās Lūkas un parakstīt nodošanas – pieņemšanas aktu ir _______________.

2.5.
Ar Līguma 2.4.punktā minētā nodošanas – pieņemšanas akta parakstīšanas brīdi Uzņēmējs uzņemas pilnu atbildību par Lūku neaizskaramību un saglabāšanu, kā arī pienākumu atlīdzināt Rīgas ūdenim visus zaudējumus, kuri tiks radīti saistībā ar Lūku iztrūkumu vai zudumiem vai Darbu izpildes laikā demontēto Lūku nenodošanu Rīgas ūdenim.

2.6.
Līguma 2.2.punktā minētās Lūkas Uzņēmējs izmanto Darbu veikšanai. Lūku izmantošanu Darbu veikšanai apliecina Pušu parakstīts akts par izpildītiem Lūku iebūves darbiem.

2.7.
Ja pēc Darbu pabeigšanas Līguma 2.2.punktā minētās Lūkas nav pilnībā izmantotas Darbu izpildei, Uzņēmējam ir pienākums ne vēlāk kā 3 (trīs) dienu laikā pēc Rīgas ūdens pieprasījuma saņemšanas dienas nodot atlikušās Lūkas atpakaļ Rīgas ūdenim, par ko tiek sastādīts un parakstīts attiecīgs nodošanas – pieņemšanas akts.

2.8.
Uzņēmēja pienākums ir pilnā apmērā nodot Rīgas ūdens rīcībā Darbu izpildes laikā demontētās Lūkas. Uzņēmējs nodrošina demontēto Lūku nogādāšanu Rīgas ūdenim uz adresi: Rīga, ______. Demontēto Lūku nodošanu Puses apliecina, parakstot attiecīgu nodošanas – pieņemšanas aktu.

3.
LĪGUMA TERMIŅŠ UN IZBEIGŠANA

3.1.
Līgums stājas spēkā tā abpusējas parakstīšanas dienā un ir spēkā līdz tajā noteikto Pušu saistību pilnīgai izpildei. 

3.2.
Līgumu Puses var izbeigt, abpusēji vienojoties.

4.
NEPĀRVARAMA VARA

4.1.
Puse, kura nevar pilnīgi vai daļēji izpildīt savas saistības nepārvaramas varas apstākļu dēļ, 5 (piecu) darba dienu laikā informē otru Pusi par minēto apstākļu rašanos, iesniedzot pierādījumus par šo apstākļu esamību. 

4.2.
Ja šie apstākļi ilgst vairāk par 3 (trim) mēnešiem, vienai vai otrai Pusei ir tiesības izbeigt Līgumu bez pienākuma atlīdzināt zaudējumus.

5.
PIEMĒROJAMIE TIESĪBU AKTI UN STRĪDU IZSKATĪŠANAS KĀRTĪBA

5.1.
Jautājumos, kas nav atrunāti Līgumā, Puses vadās no Latvijas Republikas tiesību normām.

5.2.
Visus strīdus un domstarpības, kas var rasties starp Pusēm šī Līguma izpildes gaitā, Puses risina sarunu ceļā. Gadījumā, ja vienošanās netiek panākta 20 (divdesmit) dienu laikā, strīds tiek izskatīts Latvijas Republikas normatīvajos aktos noteiktajā kārtībā.

6.
CITI NOTEIKUMI

6.1.
Līguma noteikumi ir saistoši kā Pusēm, tā arī viņu tiesību un saistību pārņēmējiem.

6.2.
Grozījumus šajā Līgumā var izdarīt, Pusēm par tiem rakstiski vienojoties. Šādā gadījumā rakstiskā vienošanās tiek pievienota Līgumam un tā kļūst par Līguma neatņemamu sastāvdaļu.

6.3.
Informācija, ko satur šis Līgums vai arī, kas Pusēm kļūst zināma saistībā ar šo Līgumu  uzskatāma par komercnoslēpumu un to iespējams izpaust citām personām tikai ar otras Puses rakstisku piekrišanu. Teiktais neattiecas uz gadījumu, kad informācijas atklāšanu pieprasa spēkā esošie Latvijas Republikas likumi. Ja kāda no Pusēm ir prettiesiski izpaudusi informāciju, kas uzskatāma par komercnoslēpumu saskaņā ar šo Līgumu, tādējādi nodarot otrai Pusei zaudējumus, beidzamā ir tiesīga pieprasīt tai atlīdzināt tiešos zaudējumus, kam par iemeslu bijusi šādas informācijas prettiesiska izpaušana.

6.4.
Rīgas ūdens kontaktpersona Līguma darbības laikā, kas tiesīga izsniegt un saņemt Lūkas SIA “Rīgas ūdens” noliktavā Rīgā, ______, parakstot Līguma 2.4. un 2.7.punktā minētos aktus, ir ___________.

6.5.
Rīgas ūdens kontaktpersona, kas tiesīga veikt Līguma 2.1.punktā minētās darbības un parakstīt Līguma 2.6.punktā minēto aktu, ir _____________.

6.6.
Līgums ir sastādīts uz 2 (divām) lapaspusēm ar Pielikumu Nr.1 uz 1 (vienas) lapaspuses un Pielikumu Nr.2 uz 1 (vienas) lapaspuses, 2 (divos) eksemplāros, ar vienādu juridisko spēku. Viens Līguma eksemplārs tiek nodots Rīgas ūdenim, otrs – Uzņēmējam. 

7. PUŠU JURIDISKĀS ADRESES UN REKVIZĪTI 

	Rīgas ūdens:
	Uzņēmējs:

	SIA “Rīgas ūdens”                                                                                                                        
	__ „________”

	Reģ. Nr.:
	Reģ. Nr.____________

	Juridiskā adrese:________
	Juridiskā adrese: ______________

____________________________

	Nor. Konts: _______________
	Nor. Konts: __________________

	Banka: ____________​​​
	Banka: _____________________

	Kods: _____________
	Kods: ______________________

	
	

	
	

	
	

	
	

	__________________
	______________________


Pielikums Nr.11
pie 202__.gada „___””__________” līguma Nr. ______________

